
 {讬讛讜砖注 讬讙-讻讘} 讛专讙讜 讘谞讬 讬砖专讗诇 [讘讞专讘] 讗诇 讞诇诇讬讛诐 讗诪专 专讘 砖拽讬讬诪讜 讘讜 讗专讘注 诪讬转讜转 住拽讬诇讛 讜砖专讬驻讛 讛专讙 讜讞谞拽 讗''诇 讛讛讜讗 诪讬谞讗 诇专' 讞谞讬谞讗 诪讬 砖诪讬注 诇讱 讘诇注诐 讘专 讻诪讛 讛讜讛 讗''诇 诪讬讻转讘 诇讗 讻转讬讘 讗诇讗 诪讚讻转讬讘 {转讛讬诇讬诐 谞讛-讻讚} 讗谞砖讬 讚诪讬诐 讜诪专诪讛 诇讗 讬讞爪讜 讬诪讬讛诐 讘专 转诇转讬谉 讜转诇转 砖谞讬谉 讗讜 讘专 转诇转讬谉 讜讗专讘注 讗''诇 砖驻讬专 拽讗诪专转 诇讚讬讚讬 讞讝讬 诇讬 驻谞拽住讬讛 讚讘诇注诐 讜讛讜讛 讻转讬讘 讘讬讛 讘专 转诇转讬谉 讜转诇转 砖谞讬谉 讘诇注诐 讞讙讬专讗 讻讚 拽讟讬诇 讬转讬讛 驻谞讞住 诇讬住讟讗讛 讗''诇 诪专 讘专讬讛 讚专讘讬谞讗 诇讘专讬讛 讘讻讜诇讛讜 诇讗 转驻讬砖 诇诪讚专砖 诇讘专 诪讘诇注诐 讛专砖注 讚讻诪讛 讚诪砖讻讞转 讘讬讛 讚专讜砖 讘讬讛 讻转讬讘 讚讜讗讙 讜讻转讬讘 讚讜讬讬讙 讗诪专 专' 讬讜讞谞谉 讘转讞讬诇讛 讬讜砖讘 讛拽讘''讛 讜讚讜讗讙 砖诪讗 讬爪讗 讝讛 诇转专讘讜转 专注讛 诇讗讞专 砖讬爪讗 讗诪专 讜讜讬 砖讬爪讗 讝讛 (住讬诪谉 讙讘讜专 讜专砖注 讜爪讚讬拽 讞讬诇 讜住讜驻专) 讗''专 讬爪讞拽 诪讗讬 讚讻转讬讘 {转讛讬诇讬诐 谞讘-讙} 诪讛 转转讛诇诇 讘专注讛 讛讙讘讜专 讞住讚 讗诇 讻诇 讛讬讜诐 讗诪专 诇讜 讛拽讘''讛 诇讚讜讗讙 诇讗 讙讘讜专 讘转讜专讛 讗转讛 诪讛 转转讛诇诇 讘专注讛 诇讗 讞住讚 讗诇 谞讟讜讬 注诇讬讱 讻诇 讛讬讜诐 讜讗''专 讬爪讞拽 诪讗讬 讚讻转讬讘 {转讛讬诇讬诐 谞-讟讝} 讜诇专砖注 讗诪专 讗诇讛讬诐 诪讛 诇讱 诇住驻专 讞讜拽讬 讗诪专 诇讜 讛拽讘''讛 诇讚讜讗讙 讛专砖注 诪讛 诇讱 诇住驻专 讞讜拽讬 讻砖讗转讛 诪讙讬注 诇驻专砖转 诪专爪讞讬诐 讜驻专砖转 诪住驻专讬 诇砖讜谉 讛专注 诪讛 讗转讛 讚讜专砖 讘讛诐 {转讛讬诇讬诐 谞-讟讝} 讜转砖讗 讘专讬转讬 注诇讬 驻讬讱 讗诪专 专' 讗诪讬 讗讬谉 转讜专转讜 砖诇 讚讜讗讙 讗诇讗 诪砖驻讛 讜诇讞讜抓 讜讗诪专 专讘讬 讬爪讞拽 诪讗讬 讚讻转讬讘 {转讛讬诇讬诐 谞讘-讞} 讜讬专讗讜 爪讚讬拽讬诐 讜讬讬专讗讜 讜注诇讬讜 讬砖讞拽讜 讘转讞讬诇讛 讬讬专讗讜 讜诇讘住讜祝 讬砖讞拽讜 讜讗''专 讬爪讞拽 诪讗讬 讚讻转讬讘 {讗讬讜讘 讻-讟讜} 讞讬诇 讘诇注 讜讬拽讬讗谞讜 诪讘讟谞讜 讬讜专讬砖谞讜 讗诇 讗诪专 讚讜讚 诇驻谞讬 讛拽讘''讛 专讘砖''注 讬诪讜转 讚讜讗讙 讗诪专 诇讜 讞讬诇 讘诇注 讜讬拽讬讗谞讜 讗诪专 诇驻谞讬讜 诪讘讟谞讜 讬讜专讬砖谞讜 讗诇 讜讗''专 讬爪讞拽 诪讗讬 讚讻转讬讘 {转讛讬诇讬诐 谞讘-讝} 讙诐 讗诇 讬转爪讱 诇谞爪讞 讗诪专 讛拽讘''讛 诇讚讜讚 谞讬转讬 讚讜讗讙 诇注诇诪讗 讚讗转讬 讗诪专 诇驻谞讬讜 讙诐 讗诇 讬转爪讱 诇谞爪讞 诪讗讬 讚讻转讬讘 {转讛讬诇讬诐 谞讘-讝} 讬讞转讱 讜讬住讞讱 诪讗讛诇 讜砖专砖讱 诪讗专抓 讞讬讬诐 住诇讛 讗诪专 讛拽讘''讛 诇讬诪专讜 砖诪注转讗 讘讬 诪讚专砖讗 诪砖诪讬讛 讗诪专 诇驻谞讬讜 讬讞转讱 讜讬住讞讱 诪讗讛诇 诇讬讛讜讬 诇讬讛 讘谞讬谉 专讘谞谉 讜砖专砖讱 诪讗专抓 讞讬讬诐 住诇讛 讜讗''专 讬爪讞拽 诪讗讬 讚讻转讬讘 {讬砖注讬讛 诇讙-讬讞} 讗讬讛 住讜驻专 讗讬讛 砖讜拽诇 讗讬讛 住讜驻专 讗转 讛诪讙讚诇讬诐 讗讬讛 住讜驻专 讻诇 讗讜转讬讜转 砖讘转讜专讛 讗讬讛 砖讜拽诇 砖砖讜拽诇 讻诇 拽诇讬诐 讜讞诪讜专讬诐 砖讘转讜专讛 讗讬讛 住讜驻专 讗转 讛诪讙讚诇讬诐 砖讛讬讛 住讜驻专 砖诇砖 诪讗讜转 讛诇讻讜转 驻住讜拽讜转 讘诪讙讚诇 讛驻讜专讞 讘讗讜讬专 讗''专 讗专讘注 诪讗讛 讘注讬讬' 讘注讜 讚讜讗讙 讜讗讞讬转讜驻诇 讘诪讙讚诇 讛驻讜专讞 讘讗讜讬专 [讜诇讗 讗讬驻砖讟 诇讛讜 讞讚] 讗诪专 专讘讗 专讘讜转讗 诇诪讘注讬 讘注讬讬 讘砖谞讬 讚专讘 讬讛讜讚讛 讻讜诇讬 转谞讜讬讬 讘谞讝讬拽讬谉 讜讗谞谉 拽讗 诪转谞讬谞谉 讟讜讘讗 讘注讜拽爪讬谉 讜讻讬 讛讜讛 诪讟讬 专讘 讬讛讜讚讛 讗砖讛 砖讻讜讘砖转 讬专拽 讘拽讚讬专讛 讜讗诪专讬 诇讛 讝讬转讬诐 砖讻讘砖谉 讘讟专驻讬讛谉 讟讛讜专讬诐 讗诪专 讛讜讬讜转 讚专讘 讜砖诪讜讗诇 拽讗 讞讝讬谞讗 讛讻讗 讜讗谞谉 拽讗 诪转谞讬谞谉 讘注讜拽爪讬谉 转诇转 住专讬 诪转讬讘转讗 讜专讘 讬讛讜讚讛 砖诇讬祝 诪住讗谞讬 讜讗转讗 诪讟专讗 讜讗谞谉 爪讜讞讬谞谉 讜诇讬讻讗 讚诪砖讙讞 讘谉 讗诇讗 讛拽讘''讛 诇讬讘讗 讘注讬 讚讻转讬讘 {砖诪讜讗诇 讗 讟讝-讝} 讜讛' 讬专讗讛 诇诇讘讘 讗诪专 专讘 诪砖专砖讬讗 讚讜讗讙 讜讗讞讬转讜驻诇 诇讗 [讛讜讜] 住讘专讬 砖诪注转讗 诪转拽讬祝 诇讛 诪专 讝讜讟专讗 诪讗谉 讚讻转讬讘 讘讬讛 讗讬讛 住讜驻专 讗讬讛 砖讜拽诇 讗讬讛 住讜驻专 讗转 讛诪讙讚诇讬诐 讜讗转 讗诪专转 诇讗 讛讜讜 住讘专讬 砖诪注转讗 讗诇讗 讚诇讗 讛讜讛 住诇拽讗 诇讛讜 砖诪注转讗 讗诇讬讘讗 讚讛诇讻转讗 讚讻转讬讘 {转讛讬诇讬诐 讻讛-讬讚} 住讜讚 讛' 诇讬专讗讬讜 讗''专 讗诪讬 诇讗 诪转 讚讜讗讙 注讚 砖砖讻讞 转诇诪讜讚讜 砖谞讗' {诪砖诇讬 讛-讻讙} 讛讜讗 讬诪讜转 讘讗讬谉 诪讜住专 讜讘专讜讘 讗讜诇转讜 讬砖讙讛 专讘 (讗砖讬) 讗诪专 谞爪讟专注 砖谞讗诪专 {转讛讬诇讬诐 注讙-讻讝} 讛爪诪转讛 讻诇 讝讜谞讛 诪诪讱 讻转讬讘 讛转诐 {讜讬拽专讗 讻讛-诇} 诇爪诪讬转讜转 讜诪转专讙诪讬谞谉 诇讞诇讜讟讬谉 讜转谞谉 讗讬谉 讘讬谉 诪讜住讙专 讜诪讜讞诇讟 讗诇讗 驻专讬注讛 讜驻专讬诪讛 (住讬诪谉 砖诇砖讛 专讗讜 讜讞爪讬 讜拽专讗讜) 讗''专 讬讜讞谞谉 砖诇砖讛 诪诇讗讻讬 讞讘诇讛 谞讝讚诪谞讜 诇讜 诇讚讜讗讙 讗讞讚 砖砖讻讞 转诇诪讜讚讜 讜讗讞讚 砖砖专祝 谞砖诪转讜 讜讗讞讚 砖驻讬讝专 注驻专讜 讘讘转讬 讻谞住讬讜转 讜讘讘转讬 诪讚专砖讜转 (讗''专) 讬讜讞谞谉 讚讜讗讙 讜讗讞讬转讜驻诇 诇讗 专讗讜 讝讛 讗转 讝讛 讚讜讗讙 讘讬诪讬 砖讗讜诇 讜讗讞讬转讜驻诇 讘讬诪讬 讚讜讚 讜讗''专 讬讜讞谞谉 讚讜讗讙 讜讗讞讬转讜驻诇 诇讗 讞爪讜 讬诪讬讛诐 转谞讬讗 谞诪讬 讛讻讬 讗谞砖讬 讚诪讬诐 讜诪专诪讛 诇讗 讬讞爪讜 讬诪讬讛诐 讻诇 砖谞讜转讬讜 砖诇 讚讜讗讙 诇讗 讛讬讜 讗诇讗 砖诇砖讬诐 讜讗专讘注 讜砖诇 讗讞讬转讜驻诇 讗讬谞谉 讗诇讗 砖诇砖讬诐 讜砖诇砖 讜讗''专 讬讜讞谞谉 讘转讞诇讛 拽专讗 讚讜讚 诇讗讞讬转讜驻诇 专讘讜 讜诇讘住讜祝 拽专讗讜 讞讘讬专讜 讜诇讘住讜祝 拽专讗讜 转诇诪讬讚讜 讘转讞讬诇讛 拽专讗讜 专讘讜 {转讛讬诇讬诐 谞讛-讬讚} 讜讗转讛 讗谞讜砖 讻注专讻讬 讗诇讜驻讬 讜诪讬讜讚注讬 讜诇讘住讜祝 拽专讗讜 讞讘讬专讜 {转讛讬诇讬诐 谞讛-讟讜} 讗砖专 讬讞讚讜 谞诪转讬拽 住讜讚 讘讘讬转 讗诇讛讬诐 谞讛诇讱 讘专讙砖 讜诇讘住讜祝 拽专讗讜 转诇诪讬讚讜 {转讛讬诇讬诐 诪讗-讬} 讙诐 讗讬砖 砖诇讜诪讬 讗砖专 讘讟讞转讬 讘讜 

 讛专讙讜 讗诇 讞诇诇讬讛诐. 诪讬转讜转 讛专讘讛 诪砖诪注 砖转诇讗讜讛讜 讜讛爪讬转讜 讗砖 转讞转 讛爪诇讬讘讛 讜讞转讻讜 专讗砖讜 讜谞驻诇 诇转讜讱 讛讗砖 转诇讬讬讛 讛讬讬谞讜 讞谞拽 讞转讬讻转 讛专讗砖 讛专讙 讻砖谞驻诇 诇讗专抓 住拽讬诇讛 讻砖谞驻诇 诇讗讜专 讛讬讬谞讜 砖专讬驻讛: 讘专 转诇转讬谉 讜转诇转. 讜专''讞 诇讬转 诇讬讛 讚专' 住讬诪讗讬 讚讗诪专 诇注讬诇 砖诇砖讛 讛讬讜 讘讗讜转讛 注爪讛 讚驻专注讛 讘诇注诐 讜讗讬讜讘 讜讬转专讜 讚诇专' 住讬诪讗讬 讘诇注诐 讞讬讛 讬讜转专 诪谉 诪讗转讬诐 讜注砖专 砖谞讬诐 讚讛讗 讛讬讛 讘注爪转 驻专注讛 讚讻诇 讛讘谉 讛讬诇讜讚 讛讬讗讜专讛 转砖诇讬讻讜讛讜 讚诇专讘讬 住讬诪讗讬 讻诇 讗讜转谉 诪讗转讬诐 讜注砖专 砖谞讬诐 砖讛讬讜 讬砖专讗诇 讘讙诇讜转 诪爪专讬诐 注讚 诪诇讞诪转 诪讚讬谉 讞讬讛 讘诇注诐: 讞讙讬专讗. 转专讙讜诐 砖诇 驻讬住讞: 讻讚 拽讟诇 讬转讬讛 驻谞讞住 诇讬住讟讗讛. 砖专 爪讘讗 讜讗驻讬诇讜 拽讟诇讬讛 讗讞专 讻诇 讛诪诇讞诪讛 谞拽专讗转 注诇 砖诪讜: 讘讻讜诇讛讜. 诪诇讻讬诐 讜讛讚讬讜讟讜转: 诇讗 转驻讬砖 讜转讚专讜砖. 诇讙谞讗讬: 诇讘专 诪讘诇注诐. 讚讻诇 诪讛 讚诪砖讻讞转 诇讬讛 诇讙谞讗讬 讚专讜砖: (砖诪讗 讬爪讗 讝讛 诇转专讘讜转 专注讛) 诇讗讞专 砖讬爪讗 诇转专讘讜转 专注讛 讗诪专 讜讜讬. 诇讻讱 讻转讜讘 讚讜讬讬讙: 讗''诇 讛拽讘''讛 诇讚讜讗讙 讜讛诇讗 讙讘讜专 讗转讛 讘转讜专讛. 诇诪讛 转转讛诇诇 诇住驻专 诇砖讜谉 讛专注 注诇 讚讜讚: 诇讗 讞住讚 转讜专讛 注诇讬讱. 诇讗 讞讻诐 讘转讜专讛 讗转讛 讚讻转讬讘 (诪砖诇讬 诇讗) 讜转讜专转 讞住讚 注诇 诇砖讜谞讛: 诪专爪讞讬诐. 砖讛专讙 谞讜讘: 注诇讬 驻讬讱. 讜诇讗 讘诇讘: 讘转讞诇讛 讬讬专讗讜. 讛爪讚讬拽讬诐 讛讬讜 讬专讗讬诐 砖诇讗 讬诇诪讚 讗讚诐 诪诪注砖讬讜 砖诇 讚讜讗讙 砖讛讜诇讱 讜讞讜讟讗 讜诪爪诇讬讞: 讜诇讘住讜祝. 讻砖诪转 讘讞爪讬 讬诪讬讜 讜砖讘 讙诪讜诇讜 讘专讗砖讜 讬砖讞拽讜: 讞讬诇 讘诇注 讜讬拽讬讗谞讜. 讛诪转谉 注讚 砖转砖讻讞 转讜专转讜: 讗诪专 诇驻谞讬讜 讜诪讘讟谞讜 讬讜专讬砖谞讜 讗诇. 讗诇 转诪转讬谉 诇讜 注讚 砖转砖转讻讞 讗诇讗 转诪讛专 讜转砖讻讬讞谞讜: 讘讬 诪讚专砖讗. 诪讗讛诇 讝讛 讘讬转 讛诪讚专砖: 讜砖专砖讱 诪讗专抓 讞讬讬诐 住诇讛. 砖讜专砖 砖诇讜 转讻住讞 诪讗专抓 讞讬讬诐 讚诇讗 诇讛讜讜 诇讬讛 讘谞讬谉 专讘谞谉: 讻诇 讗讜转讬讜转 砖讘转讜专讛. 砖讛讬讛 讘拽讬 讘讞住讬专讜转 讜讬转讬专讜转: 砖讜拽诇 拽诇讬诐 讜讞诪讜专讬诐. 讬讜讚注 诇讚专讜砖 讘拽诇 讜讞讜诪专: 讘诪讙讚诇 讛驻讜专讞 讘讗讜讬专. 诪转讙 注诇讬讜谞讛 砖诇诪注诇讛 诪谉 讛诇诪''讚 诪驻谞讬 诪讛 讻驻讜驻讛 诇诪讟讛. 诇砖讜谉 诪''专 诪驻讬 讛砖诪讜注讛. 诇''讗 讘诪讙讚诇 讛驻讜专讞 讘讗讜讬专 讛谞讻谞住 诇讗专抓 讛注诪讬诐 讘砖讬讚讛 转讬讘讛 讜诪讙讚诇 讗诐 讛讜讗 讟诪讗 讗诐 诇讗讜. 诇''讗 讙' 诪讗讜转 讛诇讻讜转 讘诪讙讚诇 讛驻讜专讞 讘讗讜讬专 诇注砖讜转 讻讬砖讜祝 诇讛注诪讬讚 诪讙讚诇 讘讗讜讬专 讻讙讜谉 砖诇砖 诪讗讜转 讛诇讻讜转 讘谞讟讬注讜转 拽砖讜讗讬谉 讚讗诪专谉 讘驻讬专拽讬谉 讚诇注讬诇 (讚祝 住讞.) 讜诇诪讜专讬 谞专讗讛 讚讛''讙 砖诇砖 诪讗讜转 讛诇讻讜转 讘诪讙讚诇 讛注讜诪讚 [讘讗讜讬专] 讜诪砖谞讛 讗讞转 讘讗讛诇讜转 (驻''讚 诪砖谞讛 讗) 讚诪砖转注讬 讘讛讻讬 诪讙讚诇 讛注讜诪讚 讘讗讜讬专 讜讟讜诪讗讛 讘转讜讻讛 讻诇讬诐 砖讘转讜讻讜 讟诪讗讬诐 讜讻谉 谞专讗讛 诇专': 专讘讜转讗 诇诪讘注讗 讘注讬讬. 讜诇诇诪讜讚 转讜专讛 专讞诪谞讗 诇讘讗 讘注讬 讚讛讗 讘砖谞讬 讚专讘 讬讛讜讚讛 讻讜诇讛讜 转谞讜讬讬 讘住讚专 谞讝讬拽讬谉 讛讬讛 讻诇 讛讙诪专讗 砖诇讛谉 诇讗 讛讜讛 讗诇讗 讘住讚专 谞讝讬拽讬谉 砖诇讗 讛讬讜 诪专讘讬谉 讻诇 讻讱 [诇讚专讜砖]: 讛讗砖讛 砖讻讜讘砖转 讬专拽 讘拽讚讬专讛. 诇讗 讗砖讻讞转讬讛 讘诪住讻转 注讜拽爪讬谉: 砖讻讜讘砖转 讬专拽. 讘讞讜诪抓 讗讜 讘爪讬专 讟讛讜专讬诐 讚讗讬谉 诪拽讘诇讬谉 讟讜诪讗讛 注''讬 注讜拽爪讬谉 砖讗诐 谞讙注 讟讜诪讗讛 讘砖专砖讬讜 讛注诇讬谉 讟讛讜专讬谉 砖讗讬谉 谞注砖讬谉 讬讚 诇注诇讬谉 诪讗讞专 砖讻讘砖诐 砖讗讬谉 诪谞讬讞讬谉 诇砖诐 讗诇讗 诇诪专讗讛: 讝讬转讬诐 砖讻讘砖谉 讘讟专驻讬讛谉. 讗讬转讗 讘诪住讻转 注讜拽爪讬谉 (驻''讘 诪''讗): 讟专驻讬讛谉. 注诇讬谉 砖诇讛谉 讟讛讜专讬谉 讛讝讬转讬诐 砖讗讬谉 谞注砖讬谉 诇讛诐 讘讬转 讬讚 诇讛讻谞讬住 诇讛诐 讟讜诪讗讛: 讛讜讬讜转 讚专讘 讜砖诪讜讗诇 拽讗 讞讝讬谞讗 讛讻讗. 讚诇讗 讛讜讛 讬讚注 诪讗讬 讟注诪讗 讛谉 讟讛讜专讬谉: 转诇讬住专 诪转讬讘转讗. 讬''讙 讬砖讬讘讜转 砖讗谞讜 注讜住拽讬谉 讻讜诇谉 讘诪住讻转 注讜拽爪讬谉 讜讬讜讚注讬谉 讗讜转讛 讬驻讛 讜讗驻讬' 讛讻讬 讘讛诐 讛讬讜 讞住讬讚讬诐 讬讜转专 诪诪谞讜 讚讗诇讜 专讘 讬讛讜讚讛 讻讜': 诇讗 住讘讬专讬. 诇讗 讛讬讜 讬讜讚注讬谉 讛诇讻讛 诇驻专砖讛 讻转拽谞讛 讘讟注诪讗: 讚诇讗 住诇拽讗 诇讛讜 砖诪注转转讗 讻讜'. 砖诇讗 讝讻讜 诇拽讘讜注 讛诇讻讛 讻诪讜转谉: 讜诪转专讙诪讬谞谉 诇讞诇讜讟讬谉. 讜讗谞谉 转谞谉 诇砖讜谉 讞诇讜讟讬谉 讙讘讬 诪爪讜专注: 讗诇讜驻讬. 讛讬讬谞讜 专讘讬: 

转讜住驻讜转



 讗讬谉 驻讬专讜砖 诇拽讟注 讝讛 

讛诪讗讬专讬

讬专拽 砖讻讘砖讜讛讜 讘拽讚讬专讛 讗讜 讝讬转讬诐 砖讻讘砖讜诐 讘讟专驻讬讛谉 讟讛讜专讬诐 诪讟讜诪讗转 讬讚 专"诇 砖讗注"驻 砖讬讚讜转 讛讗讜讻诇讬谉 诪讘讬讗讜转 讟讜诪讗讛 诇讗讜讻诇讬谉 专"诇 砖讗诐 谞讟诪讗转 讛讬讚 谞讟诪讗 讛讗讜讻诇 讘讗讜转讛 讟讜诪讗讛 注爪诪讛 讻讗讬诇讜 谞讙注讛 讘讗讜讻诇 诪"诪 讻诇 砖谞讻讘砖 讛讬讚 讗讜 谞砖诇拽 注诐 讛讗讜讻诇 讛讜讗讬诇 讜讗讬谞讛 专讗讜讬讛 诇讗讞讜讝 讘讛 注讜讚 讗转 讛讗讜讻诇 讘讟诇讛 诇讛 诪转讜专转 讬讚 讜诇讗 谞讟诪讗 讛讗讜讻诇 讘讟讜诪讗转讛 讗诇讗 诪转讜专转 诪讙注 砖诪讝讛 诇讝讛 诪专讗砖讜谉 诇砖谞讬 讜诪砖谞讬 诇砖诇讬砖讬 讜诇讗 讘讗讜转讛 讟讜诪讗讛 注爪诪讛 讜讻讘专 讘讗专谞讜讛讜 讘诪住讻转 讘专讻讜转:



讗讬谉 讘讬谉 诪爪讜专注 诪讜住讙专 诇诪爪讜专注 诪讜讞诇讟 讗诇讗 驻专讬注讛 讜驻专讬诪讛 砖讛诪讜讞诇讟 讘驻专讬注讛 讜驻专讬诪讛 讜诇讗 讛诪讜住讙专 讛讗 诇注谞讬谉 讟讜诪讗讛 讝讛 讜讝讛 砖讜讬诐 讜讻讘专 讘讗专谞讜 砖诪讜注讛 讝讜 讜诪讛 砖讬砖 诇驻拽驻拽 讘讛 讘诪住讻转 诪讙讬诇讛:





讬讚 专诪"讛

讗诪专 诇讬讛 [诪专] 讘专讬讛 讚专讘讬谞讗 诇讘专讬讛 讘讻讜诇讛讜 讛谞讬 讚讗讬谉 诇讛诐 讞诇拽 诇注讜讛"讘 诇讗 转驻讬住 讗诇 转专讘讛 诇讚专讜砖 讘讛谉 诇讙谞讗讬 讞讜抓 诪讘诇注诐 砖讻诇 讝诪谉 砖讗转讛 诪讜爪讗 诇讚专讜砖 讘讜 诇讙谞讗讬 讚专讜砖 讘讬讛. 



讜讛砖转讗 谞拽讬讟讬' 诇诪讚专砖 讘讚讜讗讙 讻转讬讘 讚讜讗讙 讘讗诇"祝 讜讻转讬讘 讚讜讬讬讙 讘讬讜"讚 讘转讞诇讛 拽讜讚诐 诇讬讚转讜 砖诇 讚讜讗讙 讛讬讛 讬讜砖讘 讛拽讘"讛 讜讚讜讗讙 砖诪讗 讬爪讗 专砖注 讝讛 诇注讜诇诐 诇讗讞专 砖讬爪讗 讗诪专 讜讜讬 砖讬爪讗 讝讛. 讞"讜 砖讬砖 讚讗讙讛 讜讬诇诇讛 诇驻谞讬讜 讗诇讗 讚讘专讛 转讜专讛 讻诇砖讜谉 讘谞讬 讗讚诐 讜讛讗讬 讚讗讙讛 讜讬诇诇讛 讚拽讗诪专讬谞谉 讻诇驻讬 讚讜讗讙 谞讬谞讛讜 讗讬 谞诪讬 讻诇驻讬 讚讬讚讬讛 讜注讬拽专 讛讚讘专讬诐 讛诇诇讜 砖讗注"驻 砖讗讬谉 讛拽讘"讛 讙讜讝专 注诇 讛爪讚讬拽讬诐 诇讛讬讜转 爪讚讬拽讬诐 讜诇讗 注诇 讛专砖注讬诐 诇讛讬讜转 专砖注讬诐 讗诇讗 谞讜转谉 讻讞 讘讬讚 讻诇 讗讚诐 诇讟讜讘 讜诇专注 讻讚讗诪专讬谞谉 (讘专讻讜转 诇"讙:) 讛讻诇 讘讬讚讬 砖诪讬诐 讞讜抓 诪讬专讗转 砖诪讬诐 讜讛讚讬谉 谞讜转谉 讬讜讚注 讛讜讗 诪讬 砖注转讬讚讬谉 诇讛讬讜转 爪讚讬拽讬诐 讜诪讬 砖注转讬讚讬谉 诇讛讬讜转 专砖注讬诐 讜讗诇 讬拽砖讛 诇讱 讛讜讗讬诇 讜讗驻砖专 砖讬讛讬讛 爪讚讬拽 讜讗驻砖专 砖讬讛讬讛 专砖注 讻讬爪讚 讗驻砖专 砖讬讜讚注 诇讜 诪转讞诇讛 讗诐 注转讬讚 诇讛讬讜转 专砖注 讜讛专讬 讗驻砖专 砖讬讛讬讛 爪讚讬拽 讜谞诪爪讗 砖诇讗 讬讚注 讚讘专 注诇 讘讜专讬讜 讜讗诐 讙诇讜讬 诇驻谞讬讜 砖讗讬 讗驻砖专 砖讬讛讬讛 爪讚讬拽 诪驻谞讬 诪讛 讛讜讗 注讜谞砖讜 讜讛专讬 讗讬 讗驻砖专 诇讜 砖讬讛讗 爪讚讬拽 讜讛讜讗讬 诇讬讛 讗谞讜住 讗诇 转注诇讛 讻讬讜爪讗 讘讚讘专讬诐 讛诇诇讜 注诇 诇讘讱 诇驻讬 砖讬讚讬注转 讛诪拽讜诐 诇讻诇 讚讘专 砖讛讜讗 专讜爪讛 诇讬讚注 讗讬谞讛 讻讬讚讬注转 砖讗专 讛谞诪爪讗讜转 诇驻讬 砖讛讜讗 讬讜讚注 讗转 讛讻诇 诪讞诪转 砖讛讜讗 住讘转 讛讻诇 讜讻讬讜谉 砖讛讜讗 讬讜讚注 讗转 注爪诪讜 谞诪爪讗 讬讜讚注 讗转 讛讻诇 讘诇讬 砖诇讬讞讜转 讚"讗 砖讬讛讗 诪转诪爪注 讘谞转讬诐 讜讻讬 转讬诪讗 讻讬讜谉 讚讬讚注 讚注转讬讚 讛讗讬 讙讘专讗 诇诪讛讜讬 专砖注 讗诪讗讬 拽讗 讘讗专讬 诇讬讛 诪驻谞讬 砖讗讬谉 讛拽讘"讛 讚谉 讗转 讘专讬讜转讬讜 注诇 讛注转讬讚 诇讛讬讜转 注讚 砖讬爪讗 讛讚讘专 诇讬讚讬 诪注砖讛 讜讻讬 转讬诪讗 讻讬讜谉 讚讬讚注 讜拽讗 讘讗专讬 诇讬讛 讗诪讗讬 讚讜讗讙 诇讗 转讬拽砖讬 诇讱 讚讛讗讬 讚讗讙讛 诇讗讜 讻诇驻讬 砖讻讬谞讛 讗诇讗 讻诇驻讬 讚讜讗讙 讜讻诇驻讬 讛注讜诇诐 砖谞转讞讬讬讘 讘注讘讜专讜 砖讗讬谉 讛拽讘"讛 讞驻抓 讘诪讬转转谉 砖诇 专砖注讬诐 砖谞讗诪专 (讬讞讝拽讗诇 诇状讙:讬状讗) 讞讬 讗谞讬 谞讗讜诐 讛' 讗诐 讗讞驻抓 讘诪讜转 讛专砖注 讜讛讚讬谉 谞讜转谉 讗诇讗 专讜爪讛 讛讜讗 砖讬砖讜讘讜 诪讞诪转 注爪诪谉 讻讬讜谉 砖讬讜讚注 砖讗讬谞谉 砖讘讬谉 讛讜讗 讚讜讗讙 诇讛谉 讜诇讗 砖讚讗讙讛 砖讜诇讟转 讘讜 讻讚专讱 砖砖讜诇讟转 讘讻诇 讛谞讘专讗讜转 讗诇讗 讚专讱 诪砖诇 讛讬讗 诇诪讬 砖讚注转 讗讞专讬诐 拽砖讛 诇驻谞讬讜 讗注"驻 砖讗讬谉 诪讙注转 讗诇讬讜 讜讻讬 转讬诪讗 诪讗讬 砖诪讗 讬爪讗 讝讛 诪讬 讗讬讻讗 住驻讬拽讗 拽诪讬讛 讙诐 诇砖讜谉 讝讛 诪砖诇 讛讜讗 讻讚专讱 砖谞讗诪专讜 讘讜 讗讬讘专讬诐 砖诪爪讜讬讬谉 讘讗讚诐 讗注"驻 砖讗讬谉 诇讜 讗讬讘专讬诐 讻讱 谞讗诪专 讘讜 诇砖讜谉 住驻拽 砖谞讜驻诇 注诇 讘谞讬 讗讚诐 讗注"驻 砖讗讬谉 诇驻谞讬讜 住驻拽 讜讻谉 讚专讱 讘谞讬 讗讚诐 讻砖讛谉 讚讜讗讙讬谉 注诇 讚讘专 砖注转讬讚 诇讛讬讜转 讗讜诪专讬诐 诇砖讜谉 砖诪讗 诇驻讬 砖住驻拽 讛讜讗 诇讛谉 讗诐 讬讛讬讛 讜讗诐 诇讗讜: 讗诪专 专讘 讬爪讞拽 诪讗讬 讚讻转讬讘 诪讛 转转讛诇诇 讘专注讛 讛讙讘讜专 讻讜' 讗诪专 诇讜 讛拽讘"讛 诇讚讜讗讙 诪讛 转转讛诇诇 讘专注讛 诪驻谞讬 诪讛 讗转讛 诪讚讘专 诇砖讜谉 讛专注 注诇 讚讜讚 讜讗转讛 讙讘讜专 讘转讜专讛 讗讬 谞诪讬 诪讛 转转讛诇诇 讘专注讛 讛讙讘讜专 讘讻讞讱 砖讛专讙转 讗转 讛讻讛谞讬诐 讜讛诇讗 讞住讚 讗诇 谞讟讜讬 注诇讬讱 讻诇 讛讬讜诐 砖讗转讛 注讜住拽 讻诇 讛讬讜诐 讘转讜专讛 砖谞讗诪专 讘讛 讜转讜专转 讞住讚 注诇 诇砖讜谞讛. 诪讛 诇讱 诇住驻专 讞讜拽讬 讻砖讗转讛 诪讙讬注 诇驻专砖转 诪专爪讞讬诐, 讟讜讘讗 讗讬讻讗 讘讗讜专讬讬转讗, 讜驻专砖转 诪住驻专讬 诇砖讜谉 讛专注 讚讻转讬讘 讜转讚讘专 诪专讬诐 讜讗讛专谉 讘诪砖讛 讜讻转讬讘 讝讻讜专 讗转 讗砖专 注砖讛 讛' 讗诇讛讬讱 诇诪专讬诐 诪讛 讗转讛 讚讜专砖 讘讛谉. 讗"专 讬爪讞拽 诪讗讬 讚讻转讬讘 讬专讗讜 爪讚讬拽讬诐 讜讬讬专讗讜 讜注诇讬讜 讬砖讞拽讜 讘转讞诇讛 讻砖专讜讗讬谉 讗讜转讜 砖讞讜讟讗 讜讛讜诇讱 讜诪爪诇讬讞 讬讬专讗讜 砖诪讗 讞住 讜砖诇讜诐 谞讬转谞讛 专砖讜转 诇专砖注讬诐 诇砖诇讜讟 讘爪讚讬拽讬诐 讜诇讘住讜祝 讻砖诪转 讘讞爪讬 讬诪讬讜 讬砖诪讞讜. 讜讬砖 讗讜诪专讬诐 讬讬专讗讜 砖诇讗 讬诇诪讚 讗讚诐 诪诪注砖讬讜 诪转讜讱 砖讞讜讟讗 讜讛讜诇讱 讜诪爪诇讬讞. 讜讗诪"专 讬爪讞拽 诪讗讬 讚讻转讬讘 讞讬诇 讘诇注 讜讬拽讬讗谞讜, 讗诪专 讚讜讚 诇驻谞讬 讛拽讘"讛 讬诪讜转 专砖注 讝讛, 讗"诇 讞讬诇 讘诇注 讜讬拽讬讗谞讜 讗讬 讗驻砖专 砖讬诪讜转 讘诇讗 讬诪讬讜 注讚 砖转砖讻讞 转讜专转讜 讗诪专 诇驻谞讬讜 诪讘讟谞讜 讬讜专砖谞讜 讗诇, 讗诇 转诪转讬谉 诇讜 注讚 砖讬拽讗谞讜 诪讗诇讬讜 讗诇讗 讬诪讛专 讗诇 讜讬讜专讬砖谞讜 诪讘讟谞讜:



讜讗诪专 专讘 讬爪讞拽 诪讗讬 讚讻转讬讘 讗讬讛 住讜驻专 讜讗讬讛 砖讜拽诇 讗讬讛 住讜驻专 砖住讜驻专 讻诇 讗讜转讬讜转 砖讘转讜专讛 讻诇讜诪专 砖讘拽讬 讘讞住讬专讜转 讜讬转专讜转 砖讜拽诇 砖砖讜拽诇 讻诇 讛拽诇讬谉 讜讞诪讜专讬谉 诇讬讚注 讗讬讝讛 拽诇 诪讞讘讬专讜 讜讗讬讝讛 讞诪讜专 讻讚讬 诇讚讜谉 拽"讜 讜讙讝"砖 讝讛 诪讝讛 讗讬讛 住讜驻专 讗转 讛诪讙讚诇讬诐 砖讛讬讛 砖讜谞讛 砖诇砖 诪讗讜转 讛诇讻讜转 驻住讜拽讜转 讘诪讙讚诇 讛驻讜专讞 讘讗讜讬专. 专讘 讛讗讬讬 讙讗讜谉 讝"诇, 讛讜讬 讬讜讚注 讻讬 讝讛 讛诪讙讚诇 讛讗诪讜专 讻讗谉 讗讬谞讜 诪讙讚诇 砖诇 讘谞讬谉 讗诇讗 诪讙讚诇 砖诇 注抓 讛讜讗 讛谞拽专讗 讘诇砖讜谉 讬砖诪注讗诇 讻讗讝谞讛 讜讻讬 讛讛讬讗 讚转谞谉 讘注讬专讜讘讬谉 (诇"讛.) 谞转谞讜 讘诪讙讚诇 讜谞注诇 讜讗讜拽讬' 讘诪讙讚诇 砖诇 注抓 讜讘讗讬谉 讘谞讬谉 讘讻诇讬诐 讜讗讬谉 住转讬专讛 讘讻诇讬诐 拽讗 诪驻诇讙讬 讜讝讛 讗砖专 谞讗诪专 讻讬 讛讬讗 驻讜专讞 讘讗讜讬专 讗讬谞讜 诪爪讜讬 讗诇讗 讘转讜专转 诪注砖讛 谞住 讗讜 讘砖诐 讗讜 讻砖诐 砖诪注诪讬讚讬谉 讗转 讛讘专讝诇 讘讗讘谉 砖讜讗讘转 讛谞拽专讗转 诪讙谞讬讟住 讜诪讙讚诇 讛驻讜专讞 讘讗讜讬专 砖讛讬讜 讚讜讗讙 讜讗讞讬转讜驻诇 砖讜谞讬谉 讘讜 讻诪讛 讛诇讻讜转 诪砖谞讛 讛讬讗 讘讗讛讬诇讜转 驻"讚 诪讙讚诇 砖注讜诪讚 讘讗讜讬专 讟讜诪讗讛 讘转讜讻讜 讻诇讬诐 砖讘注讘讬讜 讟讛讜专讬谉 讟讜诪讗讛 讘注讘讬讜 讻诇讬诐 砖讘转讜讻讜 讟讛讜专讬诐 专' 讬讜住讬 讗讜诪专 诪讞爪讛 注诇 诪讞爪讛 讛讬讛 注讜诪讚 讘转讜讱 讛讘讬转 讟讜诪讗讛 讘转讜讻讜 讛讘讬转 讟诪讗 讟讜诪讗讛 讘讘讬转 诪讛 砖讘转讜讻讜 讟讛讜专 砖讚专讱 讛讟讜诪讗讛 诇爪讗转 讜讗讬谉 讚专讻讛 诇讛讻谞住 讻诇讬诐 砖讘讬谞讜 诇讘讬谉 讛讗专抓 讜砖讘讬谞讜 诇讘讬谉 讛讻讜转诇 讜砖讘讬谞讜 诇讘讬谉 讛拽讜专讜转 讗诐 讬砖 驻讜转讞 讟驻讞 讟诪讗讬谉 讜讗诐 诇讗讜 讟讛讜专讬谉 讟讜诪讗讛 砖诐 讛讘讬转 讟诪讗. 讗诇讜 注讬拽专讬诐 讙讚讜诇讬诐 砖讬讻讜诇讬谉 讚讜讗讙 讜讗讞讬转讜驻诇 讜讻讬讜爪讗 讘讛谉 诇讛讜爪讬讗 讘讛谉 住驻讬拽讜转 讜注谞驻讬诐 讜注谞驻讬 注谞驻讬诐 讜讝讛 砖讗诪专谞讜 诪讙讚诇 讛驻讜专讞 讘讗讜讬专 诇驻讬 砖讻诇 讚讘专 砖讛讜讗 讘讗讜讬专 砖诇讗 注诇 注诪讜讚 讜诇讗 转诇讜讬 讘讞讜讟 讜诇讗 讘砖诇砖诇转 谞拽专讗 驻讜专讞 讘讗讜讬专 讻讚专讱 砖讛注讜祝 驻讜专讞 讜注讜诪讚 讘讗讜讬专 转讚注 讚转谞谉 (讞讙讬讙讛 讬'.) 讛讬转专 谞讚专讬诐 驻讜专讞讬谉 讘讗讜讬专 讗讬谉 诇讛谉 注诇 诪讛 砖讬住诪讜讻讜 讜讘住讜驻讛 砖谞讬谞讜 讛诇讻讜转 砖讘转 讜讞讙讬讙讜转 讜诪注讬诇讜转 讻讛专专讬诐 转诇讜讬讬谉 讘砖注专讛 诪讻诇诇 讚专讬砖讗 讗讬谉 诇讛谉 讗驻讬' 诪住诪讱 拽讟谉. 讜诇诪讚谞讜 砖讻诇 诪拽讜诐 砖讗讜诪专 驻讜专讞 讘讗讜讬专 诇讻讱 讛谉 诪转讻讜讜谞讬谉. 讜注讜讚 讻转讘 讙讗讜谉 讝"诇 讚讛讗讬 诪讙讚诇 讚讗讬讬专讬 讘讬讛 讛讬讬谞讜 讻讬 讛讛讬讗 讚转谞谉 讘注讬专讜讘讬谉 谞转谞讜 讘诪讙讚诇 讜谞注诇 诇驻谞讬讜 讻讜' 讜讝讛 砖讛讬讜 讚讜讗讙 讜讗讞讬转讜驻诇 诪讜爪讬讗讬谉 注谞驻讬诐 讜砖讗诇讜转 讻讙讜谉 讞诇讜拽讜转 讗诇讜 砖诇 专讘讛 讜讚专"讬 讜讗讘讬讬 (砖诐) 诇注谞讬谉 讗讛诇 讗讜 讻诇讬 讜诇注谞讬谉 讛讬住讟 诪讞诪转 讻讞讜 讗讜 专注讚讛 诪讞诪转 讻讞讜. 诪讬讛讜 拽砖讬讗 注诇谉 讗讛讗讬 驻讬专讜砖讗 讚讛讗 讛转诐 诇讗 拽讗 诪讬讬专讬 讘驻讜专讞 讘讗讜讬专. 讜讗讬讻讗 诇诪讬诪专 讚讻讬 拽讗 诪讚诪讬 诇讛谉 诇讗砖诪讜注讬谞谉 讚讛讗讬 诪讙讚诇 讛驻讜专讞 讘讗讜讬专 诇讗讜 砖诇 讘谞讬谉 讛讜讗 讗诇讗 讻讬 讛讛讬讗 讚注讬专讜讘讬谉 讚诪讬讬专讬 讘砖诇 注抓 讜诇注讜诇诐 讻砖驻讜专讞 讘讗讜讬专 讜诇注谞讬谉 讟讜诪讗讛 讜讟讛专讛 拽讗讬. 讜讗讬讻讗 讚讗诪专讬 讚讛讗讬 驻讜专讞 讘讗讜讬专 讚拽讗诪专 诇讗讜 砖注讜诪讚 讘讗讜讬专 诪诪砖 讻讚讗诪专讬' 讘讗讛讬诇讜转 讛讜讗 讗诇讗 讘诪讙讚诇 砖诪讜谞讞 注诇 讙讘讬 拽专拽注 讜诪讗讬 驻讜专讞 讘讗讜讬专 讚拽讗诪专讬谞谉 砖讗讬谉 诇讜 注讬拽专 讘转讜专讛 注诇 诪讛 砖讬住诪讱 讻注谞讬谉 砖砖谞讬谞讜 讛讬转专 谞讚专讬诐 驻讜专讞讬谉 讘讗讜讬专 讗讬谉 诇讛谉 注诇 诪讛 砖讬住诪讜讻讜. 讜讬砖 讗讜诪专讬诐 砖诇砖 诪讗讜转 讛诇讻讜转 讘诪讙讚诇 讛驻讜专讞 讘讗讜讬专 诇注砖讜转 讻讬砖讜祝 诇讛注诪讬讚 诪讙讚诇 讘讗讜讬专 讻讙讜谉 砖诇砖 诪讗讜转 讛诇讻讜转 讘谞讟讬注转 拽讬砖讜讗讬谉 (诇注讬诇 住谞讛讚专讬谉 住"讞.) 讜诇讗讜 诪讬诇转讗 讛讬讗 讞讚讗 讚讗"讻 诪讗讬 讛诇讻讜转 驻住讜拽讜转 讚拽讗诪专讬谞谉 讜转讜 讘注讬讬 诇诪讛 诇讬. 讜讻转讘 专讘讬谞讜 砖诇诪讛 讝"诇 诪砖讜诐 专讘讜 砖讗诪专 诪驻讬 讛砖诪讜注讛 诪讙讚诇 讛驻讜专讞 讘讗讜讬专 诪讞讜讙讛 注诇讬讜谞讛 砖诇 诇诪"讚 诪驻谞讬 诪讛 讻驻讜驻讛 诇诪讟讛 讜诇讗讜 诪讬诇转讗 讛讬讗 讚诪讗讬 砖谞讗 讛讗 诪砖讗专 讗讜转讬讜转 讚诇讗 诪讬讬专讜 讘讙讜讜讬讬讛讜 讜转讜 诪讗讞专 讚转谞讜 讘讛 转诇转 诪讗讛 讟注诪讬 讘注讬讬 诇诪讛 诇讬:



讗诪专 专讘 讗诪讬 讗专讘注 诪讗讛 讘注讬讬 讛讜讜 讘注讜 讚讜讗讙 讜讗讞讬转讜驻诇 讻讜' 讜讗讬转讬诪讗 专讘讗 专讘讜转讗 诇诪讘注讬 讘注讬讬 讜讛讗 讘砖谞讬 专讘 讬讛讜讚讛 讻诇 转谞讜讬讬 讘谞讝拽讬谉 讛讜转 讻诇 转诇诪讜讚 砖诇讛谉 诇讗 讛讬讛 讗诇讗 讘住讚专 谞讝拽讬谉 砖诇谞讜 诇驻讬 砖诇讗 讛讬讜' 诪专讘讬谉 诇讛注诪讬拽 讜讗谞谉 拽讗 诪转谞讬谞谉 砖"住 讜讗谞讜 诇讜诪讚讬谉 讻诇 砖"住 诪转诇诪讜讚 砖诇谞讜 砖讛讜讗 讙讚讜诇 讜讬砖 诇驻专砖 讘砖谞讬 专讘 讬讛讜讚讛 讻诇 转谞讜讬讬 讘谞讝讬拽讬谉 讛讜讛 诇讗 讛讬讜 诪专讘讬谉 诇讛注转讬拽 讜诇讚专讜砖 讜诇讛拽砖讜转 讗诇讗 讘住讚专 谞讝讬拽讬谉 讘诇讘讚 诪驻谞讬 诪注砖讬诐 讛讘讗讬诐 诇驻谞讬讛诐 讘讻诇 讬讜诐 讗讘诇 讘砖讗专 住讚专讬诐 诇讗 讛讬讛 讗讬讻驻转 诇谉 诇讛注诪讬拽 讗诇讗 诇讬砖讘 讗转 讛诪砖谞讛 讜诇住讚专 砖诪讜注讜转 砖谞讗诪专讜 诪驻谞讬 讛讗诪讜专讗讬谉 讘诇讘讚 讜讗谞谉 拽讗 诪转谞讬谞谉 砖"住 讗谞讜 诪专讘讬谉 诇讚专讜砖 讜诇讛注诪讬拽 讘讻诇 砖砖讛 住讚专讬诐. 讜讗诇讜 专讘 讬讛讜讚讛 讻诇讜诪专 讜注讜讚 讚讗诇讜 专讘 讬讛讜讚讛 讻讬 讛讜讛 诪讟讬 讘诪住' 讟讛专讜转 讘转讞诇转 驻"讘 讙讘讬 讛讗砖讛 砖讻讜讘砖转 讬专拽 讘拽讚专讛 讜谞讙注讛 讘注诇讛 讞讜抓 诇拽讚讬专讛 讘诪拽讜诐 讛谞讙讜讘 讗注驻"讬 砖讬砖 讘讜 讻讘讬爪讛 讛讜讗 讟诪讗 讜讛讻诇 讟讛讜专 谞讙注讛 讘诪拽讜诐 讛诪砖拽讛 讗诐 讬砖 讘讜 讻讘讬爪讛 讛讻诇 讟诪讗 讗讬谉 讘讜 讻讘讬爪讛 讛讜讗 讟诪讗 讜讛讻诇 讟讛讜专 讞讝专 诇拽讚讬专讛 讛讻诇 讟诪讗 讗讬 谞诪讬 讻讬 讛讜讛 诪讟讬 讘诪住' 注讜拽爪讬谉 转讞讬诇转 驻"讘 讙讘讬 讝讬转讬诐 砖讻讘砖谉 讘讟专驻讬讛谉 讟讛讜专讬谉 诇驻讬 砖诇讗 讻讘砖谉 讗诇讗 诇诪专讗讛 诇讗 讛讜讛 诪讬转讘谉 诇讛讜 讛谞讬 诪转谞讬转讗 砖驻讬专. 讜讗诪专讜 讛讜讬讗 讚专讘 讜砖诪讜讗诇 拽讗 讞讝讬谞讗 讛讻讗 注讜诪拽 讙讚讜诇 讗谞讬 专讜讗讛 砖爪专讬讱 讻讗谉 讻讛讜讬讗 讚专讘 讜砖诪讜讗诇 讜拽讜砖讬讜转 砖讛讬讜 诪拽砖讬谉 讝诇"讝. 讜讗谞谉 拽讗 诪转谞讬谞谉 讛转诐 讘讛谞讬 诪转谞讬转讗 转诇讬住专 诪转讬讘转讗 讬"讙 拽讜砖讬讜转. 讜讗诇讜 专讘 讬讛讜讚讛 讻讬 讛讜讛 砖诇讬祝 讞讚 诪住讗谞讬讛 讻砖讛讬讛 砖讜诇祝 谞注诇讜 讛讗讞讚 诇诇讻转 讬讞祝 讻讚讬 砖讬专讚讜 讙砖诪讬诐 诇讗 讛讬讛 诪住驻讬拽 诇砖诇讜祝 讗转 讛砖谞讬 注讚 砖讛讙砖诪讬诐 讬讜专讚讬谉 讻讚讗讬转讗 讘转注谞讬讜转 讜讗谞谉 诪爪注专讬谞谉 谞驻砖讬谉 讘转注谞讬转 讜讛讜诇讻讬谉 讬讞驻讬谉 讻诇 讛讬讜诐 讜讗讬谉 讛诪拽讜诐 诪砖讙讬讞 讘谞讜 讗诇讗 拽讘"讛 诇讬讘讗 讘注讬 讛讻讗 谞诪讬 讙讘讬 讚讜讗讙 讜讗讞讬转讜驻诇 讗注"驻 砖讛讬讜 诪驻诇驻诇讬谉 讘转讜专讛 诪砖讗专 讘谞讬 讗讚诐 讛讜讗讬诇 讜诇讗 讛讬讛 诇讘诐 砖诇诐 注诐 讛诪拽讜诐 讗讬谉 诇讛谉 诪注诇讛 讬转讬专讛 讘讻讱. 



讜讛谞讬 诪转谞讬转讗 讛讜讗讬诇 讜讗转讜 诇讬讚谉 诪驻专砖讬谞谉 诇讛讜 诇驻讜诐 诪讗讬 讚讗讞讝讜 诇谞讗 诪谉 砖诪讬讗 诪砖讜诐 讚讞讝讬谞谉 诪拽爪转 专讘讜讜转讗 讚诇讗 讛讜讛 诪讬讚讻专 讛讗讬 诪转谞讬转讗 讚讛讗砖讛 砖讻讜讘砖转 讬专拽 讘拽讚讬专讛 讛讬讻讗 转谞讬谞谉 讜住诇拽讗 讚注转讬' 讚讘诪住' 注讜拽爪讬谉 讛讬讗 讜驻讬专砖讛 讗讙专专讗 讚诪住' 注讜拽爪讬谉 讻讙讜谉 砖谞讙注讛 讘砖专砖讬谉 讜讗驻"讛 讛讜讛 转诪讬讛讗 诇讬讛 诪砖讜诐 讚诇讗 讗砖讻讞讬转讛 讘诪住' 注讜拽爪讬谉 讜讗谞谉 讘讚拽讬谞谉 讘转专讛 讜讗砖讻讞谞谉 诇讛 讘诪住' 讟讛专讜转 讘转讞讬诇转 驻"讘 讜诇讗 砖讬讬讻讗 讘讛讛讜讗 驻讬专讜砖讗 讚讬讚讬讛 讻诇诇 讜讛砖转讗 诪驻专砖讬谞谉 诇讛 讘住讬讬注转讗 讚砖诪讬讗 讜讛讚讬谉 驻讬专讜砖讗, 讛讗砖讛 砖讛讬转讛 专讗砖讜谉 诇讟讜诪讗讛 讜讛讬转讛 讻讜讘砖转 讬专拽 砖诇 讞讜诇讬谉 讘拽讚讬专讛 讘讞讜诪抓 讗讜 讘砖讗专 诪砖拽讬谉 砖诪讻砖讬专讬谉 讗转 讛讗讜讻诇 诇拽讘诇 讟讜诪讗讛 讜谞讙注讛 讘注诇讛 讞讜抓 诇拽讚讬专讛 讘诪拽讜诐 讛谞讙讜讘 讻诇讜诪专 砖讛讜讻砖专 转讞讬诇讛 讘诪砖拽讛 讜讗讞"讻 谞讙讘 讗注驻"讬 砖讬砖 讘注诇讛 讻讘讬爪讛 砖诪讟诪讗 讟讜诪讗转 讗讜讻诇讬谉 讛讜讗 讟诪讗 讜讛讻诇 讟讛讜专 砖讛专讬 讛讜讻砖专 诪转讞讬诇讛 讜讗注驻"讬 砖讞讝专 讜谞讙讘 诪拽讘诇 讟讜诪讗讛 诇注爪诪讜 讗讘诇 诇讟诪讗 讗转 讛砖讗专 诇讗 讚讛讜"诇 砖谞讬 讜讗讬谉 砖谞讬 注讜砖讛 砖诇讬砖讬 讘讞讜诇讬谉, 谞讙注讛 讘诪拽讜诐 讛诪砖拽讛 讞讜抓 诇拽讚专讛 讗诐 讬砖 讘讜 讻讘讬爪讛 讛讻诇 讟诪讗 砖讛专讬 专讗讜讬 诇讟诪讗 讗讜讻诇讬谉 讜诪砖拽讬谉 讜诪讟诪讗 讻诇 讛诪砖拽讬谉 砖注诇讬讜 讜讻讬讜谉 砖谞讟诪讗讜 诪砖拽讬谉 砖注诇讬讜 谞注砖讜 转讞讬诇讛 讜讛谉 讞讜讝专讬谉 讜诪讟诪讗讬谉 讗转 讛拽诇讞 讛住诪讜讱 诇讛谉 讜谞注砖讛 讛拽诇讞 砖谞讬 讜讛讜讗 讞讜讝专 讜诪讟诪讗 诪砖拽讬谉 砖讘拽讚讬专讛 诇讛讬讜转 转讞讬诇讛 讜谞诪爪讗 讛讻诇 讟诪讗 诪讞诪转 诪砖拽讬谉 砖讘拽讚讬专讛 讜讻讬 转讬诪讗 讜转讬驻讜拽 诇讬 讚讛讗 谞讙注 讘诪砖拽讛 注爪诪讜 谞讬讟诪讗 讛诪砖拽讛 诪讞诪转 诪讙注讛 讜讗驻讬' 讗讬谉 讘讜 讻讘讬爪讛 谞诪讬 讛讻诇 讟诪讗 讗诪专讬 谞讛讬 讚讗讬讟诪讬 诪讞诪转 诪讙注讛 诪拽讜诐 诪讙注讛 讗讘诇 讗讬讚讱 诇讗 讚讛讜"诇 诪砖拽讛 讟讜驻讞 讜讗讬谞讜 讞讬讘讜专, 讜讗诐 讗讬谉 讘讜 讻讘讬爪讛 讛讜讗 讟诪讗 砖讗讬谉 爪专讬讱 讻讘讬爪讛 讗诇讗 诇讟诪讗 讗讞专讬诐 讗讘诇 讟讜诪讗转 注爪诪讜 讗驻讬' 讘驻讞讜转 诪讻讘讬爪讛 讟诪讗 讜讛讻诇 讟讛讜专 砖讛专讬 讗讬谉 专讗讜讬 诇讟诪讗 诪砖拽讬谉 砖讘讜 讻讚讬 砖讬讞讝讜专讜 讛诪砖拽讬谉 讜讬讟诪讗讜 讗转 讛砖讗专 讜讗讬 诪砖讜诐 讚谞讙注讛 讗讬讛讬 讘诪砖拽讛 讻讬讜谉 讚诇讗 谞讙注讛 讗讬讛讬 讘诪砖拽讛 讚谞讙注 讘讬讛 讘拽诇讞 [诇讗] 诪讬讟诪讬 讛讛讜讗 诪砖拽讛 讚谞讙注 讘讬讛 讘拽诇讞 讻讚讗诪专谉 讜诇讗 诪讬讟诪讬 拽诇讞, 讞讝专 诇拽讚讬专讛 讗注"驻 砖讗讬谉 讘讜 讻讘讬爪讛 讛讻诇 讟诪讗 讚讛讗 讗讬讟诪讜 诇讛讜 诪砖拽讬谉 讚谞讙注讛 讘讛讜 讜讛讚专讬 诪讟诪讜 诇讛讜 诇诪砖拽讬谉 讚讗讬转讬谞讛讜 讘拽讚讬专讛 讚讻讬 讗诪专讬谞谉 诪砖拽讛 讟讜驻讞 诇讗 讛讜讬 讞讬讘讜专 讟讜驻讞 诇讟诪讗 诪砖拽讛 讟讜驻讞 讛住诪讜讱 诇讜 讗讘诇 诇讟诪讗 诪砖拽讬谉 讛专讘讛 讛谞讜讙注讬谉 讘讜 讜讚讗讬 诪讟诪讗 讗讜讻诇 讻讚转谞谉 讘住讜祝 驻讬专拽讗 拽诪讗 讚诪住讻转 讟讛专讜转 讜讗诐 讬砖 讘讬谞讬讛谉 诪砖拽讛 讟讜驻讞 讗祝 讘转专讜诪讛 讛讻诇 讟诪讗, 讜讗诐 转砖讗诇 讜讻讬讜谉 讚谞讙注讛 讘讬讛 讘注诇讛 讗诪讗讬 诇讗 讗讬讟诪讬 讻讜诇讬讛 拽诇讞 讚讗讚讬拽 讘讬讛 讜讛讜"诇 砖谞讬 讜诇讛讚专 拽诇讞 讜诇讬讟诪讬谞讛讜 诇诪砖拽讬谉 砖讘拽讚讬专讛 讗诪专讬 诪砖讜诐 讛讻讬 诪讬讬专讬 转谞讗 讘讻讜讘砖转 诪砖讜诐 讚讻讘讜砖 讚专讻讜 诇讬诪讜讞 讜讻讬讜谉 砖讗诇讜 讛讬讛 诪讙讘讬讛 讗转 讛注诇讛 讛讬讛 谞驻专讚 讜诇讗 讛讬讛 讛拽诇讞 注讜诇讛 注诪讜 诇讗 讛讜讬 讞讬讘讜专:



讜讬讛讬 诇注转 讛注专讘 讜讬拽诐 讚讜讚 诪注诇 诪砖讻讘讜 砖讛驻讱 诪砖讻讘讜 砖诇 诇讬诇讛 诇诪砖讻讘讜 砖诇 讬讜诐 讻诇讜诪专 砖砖讬诪砖 诪讬讟转讜 讘讬讜诐 讻讚讬 砖讬讛讗 诇讘讜 砖讘注 讜诇讗 讬讛专讛专 讗讞专 讗砖讛 讗讞专转 讜讬讻砖诇 讘谞住讬讜谉 讜谞转注诇诪讛 诪诪谞讜 讛诇讻讛 讗讘专 拽讟谉 讬砖 讘讜 讘讗讚诐 讘讝诪谉 砖诪砖讘讬注讜 讜谞讜转谉 诇讜 专爪讜谞讜 讛讜讗 专注讘 讜诪转讗讜讛 讬讜转专 讜讘讝诪谉 砖讛讜讗 诪专注讬讘讜 住专讛 转讗讜转讜 讜讛讜讗 砖讘注:





诪讛专砖"讗 - 讞讬讚讜砖讬 讗讙讚讜转

讚' 诪讬转讜转 住拽讬诇讛 讻讜'. 驻讬专砖"讬 讛讜讗 讚讞讜拽 砖讛住拽讬诇讛 讜讛砖专讬驻讛 讛讬讜 讘讜 诇讗讞专 诪讬转转讜 砖讻讘专 谞讞转讱 专讗砖讜 讙诐 讗讬谉 讝讛 讚讬谉 砖专讬驻讛 砖讘转讜专讛 讚讛讬讬谞讜 驻转讬诇讛 砖诇 讗讘专 诇转讜讱 驻讬讜 讜谞"诇 讚讘转讞诇讛 住拽诇讜讛讜 讘讗讘谞讬诐 拽爪转 讜诇讗 注讚 诇诪讬转讛 讜讻谉 讘驻转讬诇讛 砖诇 讗讘专 谞转谞讜 诪注讟 诇转讜讱 驻讬讜 砖诇讗 诪转 注讚讬讬谉 讜讻谉 讘讞谞拽 砖讞谞拽讜讛讜 诪注讟 讜诇讗 诇诪讬转讛 讜讗讞"讻 讞转讻讜 专讗砖讜 讘住讬讬祝 讚讛讬讬谞讜 讛专讙 讜诪拽专讬 砖驻讬专 讚' 诪讬转讜转 讻讚讗诪专讬' 讘注诇诪讗 诪讛 诇讬 拽讟诇讗 讻讜诇讗 诪讛 诇讬 拽讟诇讗 驻诇讙讗 讜讬讛讬讛 诇驻讬 讚专砖 讝讛 讻讬谞讜讬 讞诇诇讬讛诐 注诇 讘谞讬 讬砖专讗诇 专"诇 砖讛专讙讜讛讜 注诇 讞诇诇讬讛诐 讜诪讬转讜转 砖诇讛诐 讘讚讬谉 转讜专讛 讜讗驻砖专 讚讛讜讜 讬讚注讬 讚讘讻诇 讛讚' 诪讬转讜转 讛讬讛 讞讬讬讘 讚讻讜诇讛讜 讗讬转谞讛讜 讘讬讛 讚诪讛"讟 拽讗诪专 诇讘专 诪讘诇注诐 讛专砖注 讚讻诪讛 讚诪砖讻讞转 讘讬讛 讚专讜砖 讘讬讛:


讗讜 讘专 诇"讚 砖谞讬谉 讻讜'. 讚讛讬讬谞讜 拽专讜讘 诇讞爪讬 砖谞讜转讬讜 砖讬讛讗 谞讬讻专 砖注"讻 讛讜讗 诪转 砖诇讗 讬讙讬注 诇讞爪讬 砖谞讜转讬讜 讜讛讟注诐 讚讻讬讜谉 砖讗讬谞讜 讞讜讝专 诪诪注砖讬讜 讛专注讬诐 注讚 讞爪讬 砖谞讜转讬讜 砖讜讘 讗讬谞讜 讞讜讝专 讜讗讬谞讜 专讗讜讬 诇讛讬讜转 注讜讚 讞讬 讜讻谉 讘讛驻讱 讘诪讚转 讛爪讚讬拽讬诐 讻讚讗诪专讬谞谉 讘讬讜诪讗 讻讬讜谉 砖讛讙讬注 诇专讜讘 砖谞讜转讬讜 讜讗讬谞讜 讞讜讟讗 砖讜讘 讗讬谞讜 讞讜讟讗. 讜砖讗诪专 讚讜讗讙 砖诪讗 讬爪讗 讻讜' 讚讜讗讙 诇讗讞专 砖讬爪讗 讗诪专 讜讜讬 讻讜'. 砖讛砖讻讬谞讛 诪爪讟注专转 注诇 讗讘讚谉 砖诇 专砖注讬诐 讻讚讗诪专讬谞谉 驻专拽 谞"讛 砖讛砖讻讬谞讛 讗讜诪专转 拽诇谞讬 诪专讗砖讬 讻讜':


诇讗 讙讘讜专 讻讜' 诪讛 转转讛诇诇 讻讜'. 专"诇 砖讗转讛 讙讘讜专 讘转讜专讛 讜讗讬谉 讝讛 转讛诇转讱 砖讗转讛 注讜住拽 讘诇砖讜谉 讛专注 诇讗 讞住讚 讗诇 砖讛讬讗 诪讚转讜 讛讟讜讘讛 谞讟讜讬讛 注诇讬讱 讻诇 讛讬讜诐 诇拽讘诇 转砖讜讘转讱. 讜砖讗诪专 诪讛 诇讱 诇住驻专 讞讜拽讬 讻讜'. 讻讚诇拽诪谉 砖讛讬讛 住讜驻专 砖诇砖 诪讗讜转 讛诇讻讜转 讻讜' 讜诪讬谞讛 讚讻"砖 砖讛讬讛 住讜驻专 诪谞讬谉 讛诪爪讜转 砖讛诐 转专讬"讙 讜注"讝 讗诪专 诪讛 诇讱 诇住驻讬专转诐 讜诇诪谞讬讬谞诐 砖讛专讬 讘讬讚讱 讞住专讜 讻诪讛 讜诪诪谞讬谞讬讛诐 讚讛讬讬谞讜 驻专砖转 诪专爪讞讬诐 讻讜诇讛 讜驻专砖转 诪住驻专讬 诇砖讛"专 砖讗转讛 注讜讘专 注诇讬讛诐 诇驻讬 驻砖讜讟讬讛诐 讜诪讛 讗转讛 讚讜专砖 讘讛诐 诇讛讜爪讬讗诐 诪驻砖讟 讛讻转讜讘. 讜砖讗诪专 讜转砖讗 讘专讬转讬 注诇讬 驻讬讱 讻讜'. 驻讬专砖"讬 讘诇讗 诇讘 讜注讜讚 谞专讗讛 诇驻专砖 诇诪讗讬 讚诪驻专砖 诇讛 诪谉 讛砖驻讛 讜诇讞讜抓 讚专"诇 讗祝 砖讗专 讻诇讬诐 讛驻谞讬诪讬诐 讻讜讞讬 讛讚讘讜专 讻讙讜谉 讛讞讬讱 讜讛讙专讜谉 诇讗 讛讬讛 诪砖转诪砖 讘讛诐 讘讚讘专讬 转讜专讛 专拽 诪砖驻讛 讜诇讞讜抓 讜诇讗 讛讬讛 诪砖诪讬注 拽讜诇讜 讘讚讘讜专讜 讘讚"转 讻注谞讬谉 砖谞讗诪专 讘讞谞讛 专拽 砖驻转讬讛 谞注讜转 讜拽讜诇讛 诇讗 讬砖诪注 讚讻谉 讛讚讬谉 讘转驻诇讛 诪讛 砖讗讬谉 讻谉 讘讚讘专讬 转讜专讛 讚爪专讬讱 讛讗讚诐 诇讛砖诪讬注 拽讜诇讜 讘讙讬专住转讜. 讜讗诪专. 讘转讞诇讛 讬专讗讜 讻讜'. 专"诇 讘转讞诇讛 讬专讗讜 诪诪谞讜 讘注讘讜专 诇砖讛"专 砖讛讬讛 注讜砖讛 讘爪讚讬拽讬诐 讻诪讜 砖注砖讛 讘谞讜讘 注讬专 讛讻讛谞讬诐 讜讘讚讜讚 讜诇讘住讜祝 讻砖诪转 拽讜讚诐 讝诪谞讜 讬砖讞拽讜 讻诪"砖 讘讗讘讜讚 专砖注讬诐 专谞讛 讚讛讬讬谞讜 讗讘讜讚 拽讜讚诐 讝诪谞讜. 讞讬诇 讘诇注 讜讬拽讬讗谞讜 讻讜'. 讛讗讬 拽专讗 讘讗讬讜讘 讗诪专讜 爪讜驻专 讛谞注诪转讬 注诇 讛专砖注讬诐 讛讞谞驻讬诐 讜讘注诇讬 诇砖讜谉 讛专注 讜讚专砖讜讛讜 注诇 讚讜讗讙 砖讗诪专 诇讬讛 讛拽讘"讛 诇讚讜讚 砖讞讬诇 讘诇注 专"诇 砖讛转讜专讛 砖讬砖 讘讜 讚专讱 讘诇讬注讛 讘注诇诪讗 讜诇讗 讚专讱 讗讻讬诇讛 讬拽讬讗谞讜 诪讗诇讬讜 讚讛讬讬谞讜 砖讬砖讻讞 讗讜转讛 拽讜讚诐 诪讜转讜 讜拽讗诪专 诇讬讛 诪讘讟谞讜 讬讜专讬砖谞讜 讚讛讬讬谞讜 砖讬讜专讬砖谞讜 诪讙讜驻讜 注"讬 讗讞专 讻讚诇拽诪谉 砖谞讝讚诪谉 诇讜 诪诇讗讱 讗讞讚 砖砖讬讻讞 转诇诪讜讚讜 讜拽讗诪专 讗诪专 诇驻谞讬讜 讙诐 讗诇 讬转爪讱 讜讙讜' 砖讗诪专讜 讚讜讚 注诇 讚讜讗讙 讜讻转讬讘 讘讬讛 讻讛讗讬 诇讬砖谞讗 讗讛讘转 讻诇 讚讘专讬 讘诇注 讜讙讜' 讜讬砖 诇驻专砖 讗讛讘转 讻诇 讚讘专讬 讘诇注 讚讛讬讬谞讜 讚讘专讬讜 砖诇 讘诇注诐 砖谞拽专讗 讘诇注 讘谉 讘注讜专 砖讛讜讗 讛讬讛 讙"讻 讘注诇 诇砖讜谉 讛专注 讜注讬谉 专注讛 讜讗诪专 讚谞讬转讬 讚讜讗讙 诇注诇诪讗 讚讗转讬 讜讬砖拽讜诇 诇诪讟专驻住讬讛 讘讛讗讬 注诇诪讗 讜讗诪专 讙诐 诇注讜诇诐 讛讘讗 诇讗 讬讝讻讛 讚讛讬讬谞讜 讬转爪讱 诇谞爪讞 砖讛讜讗 诇注讜诇诐 讛谞爪讞讬 讜拽讗诪专 诇讬诪专讜 砖诪注转讗 讘讬 诪讚专砖讗 诪砖诪讬讛 讻讜' 诪砖讜诐 讚谞注谞讛 讘转驻诇转讜 讚讚讜讚 诪诇驻谞讬讜 砖讬讗讘讚 讚讜讗讙 诪砖谞讬 注讜诇诪讜转 专爪讛 讛拽讘"讛 讘专讞诪讬讜 诇讝讻讜转讜 讘诪拽爪转 诪砖谞讬 注讜诇诪讜转 讚讛讬讬谞讜 讚诇讬诪专讜 砖诪注转讗 讘讬 诪讚专砖讗 诪砖诪讬讛 讚讗诪专讬谞谉 驻专拽 讛讗砖讛 专讘讛 讗讙讜专讛 讘讗讛诇讱 注讜诇诪讬诐 讜讻讬 讗驻砖专 诇讜 诇讗讚诐 诇讙讜专 讘砖谞讬 注讜诇诪讜转 讗诇讗 讗诪专 讚讜讚 诇驻谞讬 讛拽讘"讛 专讘讜谞讜 砖诇 注讜诇诐 讬"专 砖讬讗诪专讜 讚讘专 砖诪讜注讛 诪驻讬 讘注讜诇诐 讛讝讛 讻讜' 注讬' 砖诐 注"讝 讛转驻诇诇 讚讜讚 砖诇讗 讬讝讻讛 讚讜讗讙 讙诐 诇讝讛 讜讗诪专 讬讞转讱 讜讬住转讱 讜讙讜' 讘诇砖讜谉 讻驻诇 讚讛讬讬谞讜 砖诇讗 讬讛讬讛 讚专 讘砖谞讬 注讜诇诪讜转:

诇讗 专讗讜 讝讛 讗转 讝讛 讻讜'. 讚讻讬讜谉 讚讚讜讗讙 讘诪诇讻讜转 砖讗讜诇 讛讬讛 讜讗讞讬转讜驻诇 讘诪诇讻讜转 讚讜讚 注"讻 砖诇讗 专讗讜 讝讛 讗转 讝讛 砖讛专讬 讚讜讗讙 讛讬讛 讘诪诇讻讜转 砖讗讜诇 讘住谞讛讚' 讜讚讜讚 讛讬讛 讗讝 注讚讬讬谉 谞注专 讜讞讬讛 讚讜讚 注' 砖谞讬诐 讜讗讞讬转讜驻诇 讛讬讛 讘诪诇讻讜转 讚讜讚 拽爪转 讘住讜祝 诪诇讻讜转讜 砖谞诪砖讱 诪' 砖谞讬诐 讜讛诐 诇讗 讞爪讜 讬诪讬讛诐 讻讚诇拽诪谉 讜讗砖诪注讬谞谉 砖讗诇讜 讛讬讛 讘讝诪谉 讗讞讚 讗驻砖专 诇讗 讛讬讛 讬讻讜诇 讚讜讚 诇拽讜诐 诪驻谞讬 注爪转诐 讛专注讛 注诇讬讜. 讜讗诪专 砖诇讗 讞爪讜 讬诪讬讛诐 砖谞讗诪专 讗谞砖讬 讚诪讬诐 砖讛讜讗 讚讜讗讙 砖讛专讙 讗谞砖讬 谞讜讘 注讬专 讛讻讛谞讬诐 讜诪专诪讛 讛讜讗 注爪转 讗讞讬转讜驻诇 讜拽"诇:

讙诪' 讚讘诇注诐 讚讛讜讛 讻转讬讘 讘讬讛 讻讜' 讗诪专 讜讜讬 砖讬爪讗 讝讛 讻讜'. 讬讜专讬砖谞讜 讗诇 讜讗诪专 专' 讬爪讞拽 诪讗讬 讚讻转讬讘 讙诐 讗诇 讬转爪讱 诇谞爪讞 讗诪专 讛拽讘"讛 诇讚讜讚 谞讬转讬 讚讜讗讙 诇注诇诪讗 讚讗转讬 讗诪专 诇驻谞讬讜 讙诐 讗诇 讬转爪讱 诇谞爪讞 诪讗讬 讚讻转讬讘 讬讞转讱 讜讬住讞讱 诪讗讛诇 讜砖专砖讱 诪讗专抓 讞讬讬诐 住诇讛 讗诪专 讛拽讘"讛 诇讬诪专讜 砖诪注转转讗 讘讬 诪讚专砖讗 诪砖诪讬讛 讗诪专 诇驻谞讬讜 讬讞转讱 讜讬住讞讱 诪讗讛诇 讻讜'. 讗诪专 专' 讗诪讬 讗专讘注 诪讗讛 讘注讬 讻讜':


诪转谞讬谞谉 讟讜讘讗 讘注讜拽爪讬谉 讜讻讬 讛讜讛 讻讜' 砖讻讘砖谉 讘讟专驻讬讛谉 讟讛讜专讬谉 讗诪专 讛讜讬讛 讻讜' 讜讗诇讬讘讗 讚讛诇讻转讗 讚讻转讬讘 住讜讚 讛' 诇讬专讗讬讜 讻讜'. 讜讗诪专 专讘讬 讬讜讞谞谉 讘转讞诇讛 讻讜' 讻爪"诇:


专砖"讬 讘讚"讛 讘专 转诇转讬谉 讻讜' 讬讜转专 诪谉 诪讗转讬诐 讜注砖专 砖谞讬诐 讻讜'. 谞"讘 讝讛 讗讬谞讜 讚讛讗 诇讗 讛讬转讛 讛讙讝专讛 讻讬 讗诐 诪砖谞讜诇讚讛 诪专讬诐 讜注讜讚 讘注诇 讻专讞讱 诇讗 讛转讞讬诇 讛讙诇讜转 讻"讗 讗讞专 诪讜转 讬讜住祝 讜讛讜' 讞讬讛 讘转讜讱 专讚"讜 注"讗 砖谞讛 讗诇讗 爪"诇 砖讗讜转讜 注爪讛 讛转讞讬诇 诪转讞诇转 讬专讬讚转诐 诇诪爪专讬诐 讗讘诇 诇讗 谞讙诪专讛 讛讙讝讬专讛 讜讛驻讜专注谞讜转 讻讬 讗诐 诪诪专讬诐 讜讚讜"拽:


讘讚"讛 讞讙讬专讗 转专讙讜诐 砖诇 驻住讞 讛住"讚:


讘讚"讛 砖诪讗 讬爪讗 讝讛 诇转专讘讜转 专注讛 讛讜讗 谞诪讞拽 讜诪转讞讬诇 讛讚讘讜专 诇讗讞专 砖讬爪讗 讻讜':





专砖"砖

讙诪专讗 讘诇注诐 讘专 讻诪讛 讻讜' 讘专 诇"讙 砖谞讬谉 讗讜 讘专 诇"讚. 谞专讗讛 讚诪住驻拽讗 诇讬讛 讘讛谞讱 砖谞讬 诪驻谞讬 讚讗诪专讬谞谉 诇拽诪谉 砖谞讜转讬讜 砖诇 讚讜讗讙 诇"讚 讜讚讗讞讬转讜驻诇 诇"讙:



砖诐 住讬诪谉 讙讘讜专 讻讜'. 讛诐 住讬诪谞讬 讚专砖讜转 讚专讬"爪 讜谞砖诪讟 住讬诪谉 讚专砖讛 讚拽专讗 讚讙诐 讗诇 讻讜':



砖诐 讜讻讬 讛讜讛 诪讟讬 专"讬 讘注讜拽爪讬谉 讗砖讛 讻讜'. 讻爪"诇:



砖诐 讜诇讘住讜祝 拽专讗讜 转诇诪讬讚讜. 讻爪"诇:



专砖"讬 讚"讛 讛专讙讜 讗诇 讞诇诇讬讛诐. 讜讛爪讬转讜 讗砖 讻讜' 讜谞驻诇 诇转讜讱 讛讗砖. 诪讛 砖讙诪讙诐 注诇讬讜 讛专砖"讗 砖砖专讬驻转 讘"讚 讗讬谞谞讛 讗诇讗 注"讬 驻转讬诇讛 砖诇 讗讘专 注诪砖"讻 讘讬砖讜讘讜 讘讘"专 住"驻 住"讛 讘诪"转 讘住"讚:



专砖"讬 讚"讛 讘专 诇"讙. 讚诇专"住 讘诇注诐 讞讬' 讬讜转专 诪谉 专"讬 砖谞讛 讻讜'. 注诪砖"讻 讘诪"专 驻专砖转 讘诇拽 讗讜转 讻"讙 讘诪"拽 讘住"讚:



专砖"讬 讚"讛 讘诪讙讚诇. 讜诪砖谞讛 讗' 讘讗讛诇讜转 讻讜' 诪讙讚诇 讛注讜诪讚 讘讗讜讬专 讟讜诪讗讛 讘转讜讻讜 讻诇讬诐 砖讘注讜讘讬讜 讟讛讜专讬诐. 讻爪"诇:



专砖"讬 讚"讛 砖讻讜讘砖转 讬专拽. 讚讗"诪 讟讜诪讗讛 注"讬 注讜拽爪讬谉 讻讜'. 讘讟讛专讜转 专驻"讘 诇讗 诪砖转注讬 讘讛讻讬 注"砖:





讛讙讛讜转 讬注讘"抓

讙诪' 讘讻讜诇讛讜 诇讗 转驻讬砖. 谞"讘 转专讘讛 (讜讘专砖"讬 爪"诇 转驻讬砖 讘砖讬"谉):


砖诐 诪讗讬 讚讻转讬讘 "讬专讗讜". 爪"诇 讜讬专讗讜:


专砖"讬 讚"讛 讘诪讙讚诇 讛驻讜专讞 讻讜' 诪讙讚诇 讛注讜诪讚. 谞"讘 讘讗讜讬专:





讘谉 讬讛讜讬讚注

讘旨址专 转旨职诇指转执讬谉 讜旨转职诇址转 砖讈职谞执讬谉 讘旨执诇职注指诐 讞植讙执讬专指讗 讻旨址讚 拽指讟值讬诇 讬指转值讬讛旨 驻旨执谞职讞指住 诇执讬住职讟指讗指讛 (砖诪讜转 讗, 讬) (转讛诇讬诐 谞讛, 讻讚). 讝讛 讛诪讗诪专 讛驻讱 诪讗诪专 专讘讬 住诪讜谉 砖讗诪专 讘诇注诐 讛讬讛 诪讬讜注爪讬 驻专注讛 砖讬注抓 注诇 讬砖专讗诇 讘讛讬讜转诐 讘诪爪专讬诐 拽讜讚诐 砖谞讜诇讚 诪砖讛 专讘讬谞讜 注"讛. 讜讗诐 谞讗诪专 诪讚专砖讬诐 讞诇讜拽讬诐 讛谉 讜讗讬讻讗 讟讜讘讗 讻讛讗讬 讙讜谞讗 诪讚专砖讬诐 讞诇讜拽讬诐 诪讻诇 诪拽讜诐 讛讚讘专 讬驻诇讗 讻讬 讘讚讘专讬 专讘讬谞讜 讛讗专"讬 讝"诇 (讘砖注专 讛讙诇讙讜诇讬诐 讚祝 讻讘) 讻转讜讘 诇讛讚讬讛 讬讜谞讜"住 讜讬讜诪讘专讜"住 讘谞讬 讘诇注诐 讛专砖注 注砖讜 讗转 讛注讙诇 讘讞讜讚砖 转诪讜讝 注讬讬谉 砖诐. 讜讙诐 讘砖注专 讛讙诇讙讜诇讬诐 讛谞讝讻专 (讛拽讚诪讛 诇讜 讚祝 诪讛) 诪驻讜专砖 讘讚讘专讬 专讘讬谞讜 讛讗专"讬 讝"诇 讘住讜讚 讛讻转讜讘 讘址旨讞植爪执讬 讬指诪指讬讜 讬址注址讝职讘侄谞旨讜旨 (讬专诪讬讛 讬讝, 讬讗) 注诇 讘诇注诐 讛专砖注 讚讛讬讛 讘专 诇"讙 砖谞讛 讻砖谞讛专讙 讜注讬讬谉 讘砖注专 讛驻住讜拽讬诐 驻专砖转 讜讬爪讗 讘驻住讜拽 讜址讬执旨砖职讈诪址注 讗侄转 讚执旨讘职专值讬 讘职谞值讬 诇指讘指谉 (讘专讗砖讬转 诇讗, 讗) 讜砖诐 讘驻专砖转 讘诇拽 讘驻住讜拽 转指旨诪止转 谞址驻职砖执讈讬 诪讜止转 讬职砖指讈专执讬诐 (讘诪讚讘专 讻讙, 讬) 讜讛专讬 讚讘专讬诐 讗诇讜 住转专讬 讗讛讚讚讬 讚讗诐 讘砖谞讛 专讗砖讜谞讛 诇爪讗转诐 诪讗专抓 诪爪专讬诐 砖注砖讜 讗转 讛注讙诇 讛讬讜 讘谞讬讜 砖诇 讘诇注诐 讗讬讱 讗驻砖专 诇讜诪专 砖谞讛专讙 讘谉 诇"讙 砖谞讬诐 讘住讜祝 讛讗专讘注讬诐 砖谞讛 砖讬爪讗讜 诪诪爪专讬诐? 讜讗讬 讗驻砖专 诇讬讬砖讘 讘讚讘专讬 专讘讬谞讜 讛讗专"讬 讝"诇 诇讜诪专 '转专讬 讘诇注诐 讛讜讜' 讜讘讝讜讛专 讛拽讚讜砖 (驻专砖转 讘诇拽 讚祝 拽爪讚) 诪驻讜专砖 讚讘谞讬 讘诇注诐 注砖讜 讗转 讛注讙诇 讗讱 讬砖 诇讜诪专 讚诇讗 住讘专 讛讝讜讛专 讚讛讬讛 讘谉 诇"讙 砖谞讛 讻砖谞讛专讙.
讜谞专讗讛 诇讬讬砖讘 讘住"讚 讚诪驻讜专砖 讘讚讘专讬 专讘讬谞讜 讛讗专"讬 讝"诇 讘砖注专 讛讙诇讙讜诇讬诐 讚讗祝 注诇 讙讘 讚讻诇 讙诇讙讜诇 讛讜讗 诪砖注转 诇讬讚讛 注诐 讻诇 讝讛 讬讝讚诪谉 讜讬诪爪讗 砖转转讙诇讙诇 谞驻砖 讘讙讜祝 讛讗讚诐 讗讞专 砖谞讜诇讚 讘讻诪讛 砖谞讬诐 讜讝讛 谞拽专讗 '讙诇讙讜诇 讘讞讬讬诐' 讜诪讘讜讗专 讗爪诇讬 讘诪拽讜诐 讗讞专 讚谞专讗讛 诪讚讘专讬 专讘讬谞讜 讛讗专"讬 讝"诇 讻讗砖专 转转讙诇讙诇 讛谞驻砖 讘讙讜祝 讛讗讚诐 讗讞专 砖谞讜诇讚 砖讝讛 谞拽专讗 讙诇讙讜诇 讘讞讬讬诐 讬驻住拽讜 诇讛 讞讬讬诐 讞讚砖讬诐 注诇 讛讬讜转讛 讘讙讜祝 讛讗讚诐 讜专拽 讗诐 转讘讗 讛谞驻砖 讘讙讜祝 讛讗讚诐 讘住讜讚 讛注讬讘讜专 讗讬谉 驻讜住拽讬诐 诇讛 讞讬讬诐 讗讘诇 讗诐 转讻谞住 讘讙讜祝 讘住讜讚 讛讙诇讙讜诇 诪讜讻专讞 砖讬驻住拽讜 诇讛 讞讬讬诐 讞讚砖讬诐 讻诪讛 转讛讬讛 讘讙讜祝 讝讛 讬注谉 讻讬 讻诇 讛谞讻谞住转 讘讙讜祝 讘住讜讚 讛讙诇讙讜诇 讗讬谞讛 谞驻专讚转 诪谉 讛讙讜祝 讗诇讗 讘砖注转 诪讬转讛 砖爪专讬讱 砖转专讗讛 讛讬讗 爪注专 诪讬转讛 讜诇讗 住讙讬 讘诇讗讜 讛讻讬 讻讬讜谉 砖讛讬讗 谞讻谞住讛 讘住讜讚 讛讙诇讙讜诇 讗讬谞讛 谞转拽谞转 讗诇讗 专拽 讗诐 转专讗讛 爪注专 诪讬转转 讛讙讜祝 讜讝讛 讘专讜专.
讜讛谞讛 诪驻讜专砖 讘讚讘专讬 专讘讬谞讜 讛讗专"讬 讝"诇 讚诇讘谉 讛讗专诪讬 谞转讙诇讙诇 转讞讬诇讛 讘讘注讜专 讗讘讬讜 砖诇 讘诇注诐 讜讗讞专 讻讱 谞转讙诇讙诇 讘讘诇注诐 讜讗讞专 讻讱 讘谞讘诇 讛讻专诪诇讬 讜注诇 讙诇讙讜诇 讝讛 砖诇 谞讘诇 讛讻专诪诇讬 谞转谞讘讗 讘诇注诐 转指旨诪止转 谞址驻职砖执讈讬 诪讜止转 讬职砖指讈专执讬诐 讻谞讝讻专 讘讚讘专讬 拽讚砖讜 讝"诇.
讜诇驻讬 讝讛 讬砖 诇讜诪专 诇注讜诇诐 诇讘谉 诪讬讜注爪讬 驻专注讛 讛讬讛 拽讜讚诐 砖谞讜诇讚 诪砖讛 专讘讬谞讜 注"讛 讗讱 注讚讬讬谉 谞转讙诇讙诇讛 讘讜 谞驻砖 诇讘谉 讛讗专诪讬 讜讗讞专 砖讬爪讗 诪诪爪专讬诐 讘砖砖 讗讜 砖讘注 砖谞讬诐 谞转讙诇讙诇讛 讘讜 谞驻砖 诇讘谉 讛讗专诪讬 讙诇讙讜诇 讘讞讬讬诐 讜讻讬讜谉 砖谞转讙诇讙诇讛 讘讜 谞驻砖 诇讘谉 拽爪讘讜 诇讜 砖谞讬诐 诪讞讚砖 砖讘注讬诐 砖谞讛 讜注讜谞讜转讬讜 讬诇讻讚讜讛讜 讗转 讛专砖注 砖谞讛专讙 讘谉 诇"讙 砖谞讛 诪讞讬讬诐 砖拽爪讘讜 诇谞驻砖讜 诪讞讚砖 讛讜讗讬诇 讜讛讬讛 讗讬砖 讚诪讬诐 讜诪专诪讛 诇讗 讞爪讛 讬诪讬讜 讜讘谞讬讜 砖注砖讜 讗转 讛注讙诇 讛讜诇讬讚 讗讜转诐 拽讜讚诐 讻诪讛 砖谞讬诐 砖谞转讙诇讙诇讛 讘讜 谞驻砖 诇讘谉 讛讗专诪讬 砖讛讬转讛 讘讜 讙诇讙讜诇 讘讞讬讬诐, 讜谞专讗讛 讚注诇 讗诇讜 诇"讙 砖谞讬诐 砖讞讬 诪谉 拽爪讘讛 讛讞讚砖讛 砖拽爪讘讜 诇讘诇注诐 讘注讘讜专 谞驻砖 诇讘谉 砖谞讻谞住讛 讘讜 讙诇讙讜诇 讘讞讬讬诐 讗诪专 诇讘谉 诇讬注拽讘 讗讘讬谞讜 注"讛 讗执诐 转址注植讘止专 注指诇址讬 讗侄转 讛址讙址旨诇 讛址讝侄旨讛 讜讻讜' (讘专讗砖讬转 诇讗, 谞讘).
讜讚注 讻讬 诪驻讜专砖 讘讚讘专讬 专讘讬谞讜 讛讗专"讬 讝"诇 讚谞讘诇 讛讻专诪诇讬 砖讛讬讛 讙诇讙讜诇 讘诇注诐 讚注诇讬讜 谞转谞讘讗 '转指旨诪止转 谞址驻职砖执讈讬 诪讜止转 讬职砖指讈专执讬诐' 讛谞讛 讛讜讗 谞转讙诇讙诇 讗讞专 诪讜转讜 讘讘专讝诇讬 讛讙诇注讚讬 讜讬讚讜注 讚讘专讝诇讬 讛讙诇注讚讬 讛讬讛 讻讘专 讘注讜诇诐 讘讝诪谉 砖讛讬讛 谞讘诇 讛讻专诪诇讬 讘注讜诇诐 讜诪讜讻专讞 诇讜诪专 讚诪讛 砖讗诪专 专讘讬谞讜 讛讗专"讬 讝"诇 讚谞讘诇 讛讻专诪诇讬 讛讬讛 讙诇讙讜诇 讘讞讬讬诐 讜讻谉 讛讚讘专 讛讝讛 砖讗谞讞谞讜 讗讜诪专讬诐 注诇 讘诇注诐 讜谞诪爪讗 讗讬谉 住转讬专讛 讘讚讘专讬 专讘讬谞讜 讛讗专"讬 讝"诇 讜诇讗 讘讝讜讛专 讛拽讚讜砖 讜讗讬谉 爪专讬讻讬谉 诇讜诪专 '转专讬 讘诇注诐 讛讜讜' 讜诇讗 驻诇讬讙 讝讜讛专 讛拽讚讜砖 讗讛讗 讚诇"讙 砖谞讬诐.



讻旨址讚 拽指讟值讬诇 讬指转值讬讛旨 驻旨执谞职讞指住 诇执住职讟指讗指讛 (讘诪讚讘专 诇讗, 讞) (转讛诇讬诐 谞讛, 讻讚). 驻讬专讜砖 诇执住职讟指讗指讛 专爪讜谞讜 诇讜诪专 诪讝讜讬讬谉 讻讬 讛讜讗讬诇 讜讛讬讛 讛讜讗 砖专 讛爪讘讗 拽专讬 诇讬讛 诇执住职讟指讗指讛 讻诇讜诪专 诪讝讜讬讬谉 讘讻诇讬 讝讬讬谉. 讜谞专讗讛 谞讬讘讗 讜诇讗 讬讚注 诪讛 谞讬讘讗 砖讛讬讛 诪讝讜讬讬谉 讘砖转讬 谞砖诪讜转 砖诇 谞讚讘 讜讗讘讬讛讜 砖诇拽讞诐 讻砖讛专讙 讗转 讝诪专讬.



讚旨职讻旨址诪旨指讛 讚旨职诪址砖讈职讻旨职讞址转旨职 讘旨值讬讛旨 讚讎专执讬砖旨 讘旨值讬讛旨. 谞专讗讛 诇讬 讘住"讚 讛讻讜谞讛 讚讗讜转诐 砖诪谞讗讜诐 专讘讜转讬谞讜 讝"诇 诇注讬诇 讛谞讛 讘讗诪转 讻讜诇诐 谞转拽谞讜 讜讻诪讜 砖讗诪专讜 讚讜专砖讬 专砖讜诪讜转 注诇 驻住讜拽 诇执讬 讙执诇职注指讚 讜职诇执讬 诪职谞址砖侄旨讈讛 讜讻讜' (转讛诇讬诐 住, 讟) 讜讻讚讗诪专讬谞谉 诇注讬诇 [讚祝 拽讚:] 讜诇讗 讻转讘讜 专讘讜转讬谞讜 讝"诇 注诇讬讛诐 讚讘专讬诐 讛诪讙讜谞讬诐 讗诇讗 讘注讘讜专 砖讬讛讬讛 诇讛诐 讻驻专讛 讜专讜讞 讛' 讘讚讘专讬 专讘讜转讬谞讜 讝"诇 砖讬讝讻讬专讜 讚讘专讬诐 讛诪讙讜谞讬诐 砖讛讬讛 讘讛诐 砖讬住驻讬拽讜 诇讻驻专讛 注诇讬讛诐 讘讘讝讬讜谉 讝讛 砖谞讻转讘 注诇讬讛诐, 讜注诇 讻谉 讗诐 转诪爪讗 诇讚专讜砖 讘讛诐 讚讘专讬诐 诪讙讜谞讬诐 讬讜转专 诪诪讛 砖讚专砖讜 讜驻专砖讜 讘讛诐 专讘讜转讬谞讜 讝"诇 讗诇 转注砖讛 讻谉 讻讬 专讘讜转讬谞讜 讝"诇 讻转讘讜 讚讘专讬诐 讛诪住驻讬拽讬诐 讘注讘讜专 讻驻专转诐 讘砖诇讬诪讜转 讗讱 讘诇注诐 诇讗 谞转拽谉 讜谞砖讗专 讗讘讜讚 讜诇讻谉 讻诇 诪讛 砖转诪爪讗 诇讚专讜砖 讘讜 诪谉 讛讙谞讜转 讚专讜砖 讜拽讘诇 砖讻专.



讻旨职转执讬讘 "讚旨讜止讗值讙" 讜旨讻职转执讬讘 "讚旨讜止讬值讙" 讗指诪址专 专址讘旨执讬 讬讜止讞指谞指谉, 讘旨执转职讞执讬诇旨指讛 讬讜止砖讈值讘 讛址拽旨指讚讜止砖讈 讘旨指专讜旨讱职 讛讜旨讗 讜职讚讜止讗值讙 砖讈侄诪旨指讗 讬值爪值讗 讝侄讛 诇职转址专职讘旨讜旨转 专指注指讛. 讗讬谉 讛讻讜谞讛 讞"讜 诇诪注诇讛 讗诇讗 讛讜讗 诪砖诇 讻诇砖讜谉 讘谞讬 讗讚诐 讜讛讗 讚讗诪专 '砖讈侄诪旨指讗 讬值爪值讗 讝侄讛 诇职转址专职讘旨讜旨转 专指注指讛' 讛谞讛 讘讜讚讗讬 诇讬讻讗 住驻讬拽讗 拽诪讬 砖诪讬讬讗 讜讬讚注 诪注讬拽专讗 砖讬爪讗 诇转专讘讜转 专注讛 讗讱 讗诐 讬讗诪专 讚讘专 讝讛 讘诇砖讜谉 讘专讜专 讬讗诪专讜 讗讬谉 讝讛 讞讬讬讘 讘专砖注讜 讚诪讜讻专讞 诇讛专砖讬注 讻讬讜谉 砖讗诪专 讛拽讚讜砖 讘专讜讱 讛讜讗 讻讱, 注诇 讻谉 讗诪专 讘诇砖讜谉 住驻拽 '砖讈侄诪旨指讗 讬值爪值讗' 讚讬讚讬注转讜 讘诇讘讚 讗讬谞讛 诪讜讻专讞转.
讜诪讛 砖讗诪专 讚诇讻讱 讻转讬讘 讚讜讬讙 诪驻谞讬 砖讗诪专 '讜址讬 砖讈侄讬旨指爪指讗 讝侄讛' 谞专讗讛 诇驻专砖 讻讬 讗讜转 讗' 爪讜专转讛 讜讗"讜 讜砖谞讬 讬讜讚讬"谉 讜讗诐 转住诇拽 诪诪谞讛 讜"讬 讬砖讗专 讬讜"讚 讗讞转 讘诇讘讚 谞诪爪讗 讚旨讜止讗值讙 谞注砖讛 '讚旨讜止讬值讙' 讜诇讝讛 讗诪专 讗讞专 砖讗诪专 '讜址讬 砖讈侄讬旨指爪指讗 讝侄讛' 谞讻转讘 '讚旨讜止讬值讙' 讗讱 注诐 讻诇 讝讛 讘讙讜驻讜 谞转拽谉 讻讗砖专 讚专砖讜 诇注讬诇.



讗指诪址专 诇讜止 讛址拽旨指讚讜止砖讈 讘旨指专讜旨讱职 讛讜旨讗 诇职讚讜止讗值讙: 诇止讗 讙执讘旨讜止专 讘旨址转旨讜止专指讛 讗址转旨指讛. 谞专讗讛 诇讬 讘住"讚 转诇诪讬讚 讞讻诐 讛砖诇诐 讚讜诇讛 转讜专讛 讜讞讻诪讛 诪砖诇砖讛 诪讬谞讬 '讘旨讜止专' 砖讛诐 讛讗讞讚 讘讜专 专讘讜转讬讜 讜讛砖谞讬 讘讜专 讞讘讬专讬讜 讜讛砖诇讬砖讬 讘讜专 转诇诪讬讚讬讜 讜讻诪讜 砖讗诪专讜 (诪讻讜转 讬.) 讛专讘讛 转讜专讛 诇诪讚转讬 诪专讘讜转讬 讜讬讜转专 诪讞讘讬专讬 讜诪转诇诪讬讚讬 讬讜转专 诪讻讜诇诐
讜讘讝讛 讬讜讘谉 讛讟注诐 砖谞拽专讗转 讗讜专讬讬谉 转诇讬转讗讬 (砖讘转 驻讞.) 讜诇讝讛 讗诪专 '诇止讗 讙执讘旨讜止专 讘旨址转旨讜止专指讛 讗址转旨指讛' 转讬讘转 讙执讘旨讜止专 转讞诇拽讛 诇砖转讬诐 讜拽专讬 讘讛 '讙' 讘旨讜止专' 讻诇讜诪专 讜讻讬 诇讗 讬砖 诇讱 讙' 讘旨讜止专 讘转讜专讛 砖讗转讛 讚讜诇讛 诪讛诐 砖注诇 讬讚讬 讻讱 讗转讛 砖诇诐 讘转讜专讛 诪讗讞专 砖讚诇讬转 诪谉 讙' 讘旨讜止专 讜诇诪讛 讬爪讗转 讞讜抓 诇砖讜专转 讛转讜专讛 讜谞驻诇转 讘诪讚专讙讛 讛转讞转讜谞讛 砖诇 讛专注.
讜讗诪专 注讜讚 '诪址讛 转旨执转职讛址诇旨值诇 讘旨职专指注指讛?' (转讛诇讬诐 谞讘, 讙) 讻讬 讚讜讗讙 讛讬讛 注专诪谉 砖讘讗 诇讛讙讚讬诇 砖讘讞讜 砖诇 讚讜讚 讛诪诇讱 注"讛 诇驻谞讬 砖讗讜诇 讛诪诇讱 注"讛 砖讗诪专 诇讜 讛执谞值旨讛 专指讗执讬转执讬 讘值旨谉 诇职讬执砖址讈讬 讘值旨讬转 讛址诇址旨讞职诪执讬 讬止讚值注址 谞址讙值旨谉 讜职讙执讘旨讜止专 讞址讬执诇 讜职讗执讬砖讈 诪执诇职讞指诪指讛 讜旨谞职讘讜止谉 讚指旨讘指专 讜职讗执讬砖讈 转止旨讗址专 讜址讛殖' 注执诪旨讜止 (砖诪讜讗诇 讗' 讟讝, 讬讞) 讜讗诪专讜 专讘讜转讬谞讜 讝"诇 砖谞转讻讜谉 讘讚讘专讬诐 讗诇讜 诇讛专注 讘注讬谉 专注讛 讜诇诪专讗讛 注讬谞讬诐 讛讜讗 诇砖讘讞讜 讜讘注专诪讛 讚讘专 讜讗诐 转谞讬讞 讗讜转讬讜转 '诪讛' 讘讗讜转讬讜转 '专指注指讛' 讬讛讬讛 爪讬专讜祝 '注指专职诪指讛' 讜转讬讘转 '诪讛' 讛讬讗 诇砖讜谉 砖讘讞 讻诪讜 诪指讛 专址讘 讟讜旨讘职讱指 (转讛诇讬诐 诇讗, 讻) 讜讝讛 讛砖讘讞 讻讜谞转讜 诇讛专注 讘讜 讜讝讛讜 砖讗诪专 '诪址讛 转执旨转职讛址诇值旨诇 讘职旨专指注指讛' 讻讬 爪专讜祝 '诪讛' 砖讛讜讗 讛砖讘讞 砖讗转讛 诪砖讘讞 讘讜 注诐 讗讜转讬讜转 '专指注指讛' 讛讜讗 '注指专职诪指讛' 砖讗转讛 诪注专讬诐 诇砖讘讞 讛专讘讛 讻讚讬 砖转讟讬诇 注讬谉 专注讛 讘专 诪讬谞谉.
讜诪讛 砖讗诪专 '诇止讗 讞侄住侄讚 讗值志诇 谞指讟讜旨讬 注指诇侄讬讱指 讻旨指诇 讛址讬旨讜止诐' 谞专讗讛 讛讻讜谞讛 讻讬 讞讻诐 讙讚讜诇 砖讘讚讜专 谞拽专讗 '讘专讘讬' 砖讛讜讗 转讜讗专 注讚讬祝 诪谉 转讜讗专 '专讘讬' 讜讻谞讝讻专 讘专砖"讬 讝"诇 讜诪住驻专 '讞侄住侄讚 讗值志诇 讻旨指诇 讛址讬旨讜止诐' [214] 注讜诇讛 诪住驻专 '讘专讘讬' [214] 讻诇讜诪专 讗转讛 讙讚讜诇 讘转讜专讛 砖专讗讜讬 诇讜诪专 注诇讬讱 转讜讗专 讘专讘讬.



转旨讜止专指转讜止 砖讈侄诇 讚旨讜止讗值讙 诪执砖旨讉指驻指讛 讜职诇址讞讜旨抓 (转讛诇讬诐 谞, 讟讝). 谞专讗讛 诇讬 讘住"讚 转诇诪讬讚讬 讞讻诪讬诐 谞拽专讗讬诐 讘谞讗讬谉 砖注讜住拽讬诐 讘讘谞讬讬谞讜 砖诇 注讜诇诐 讻诪讜 砖讗诪专讜 专讘讜转讬谞讜 讝"诇 注诇 驻住讜拽 讜职讻指诇 讘指旨谞址讬执讱职 诇执诪旨讜旨讚值讬 讛殖' (讬砖注讬讛 谞讚, 讬讙) 讗诇 转拽专讬 讘指旨谞址讬执讱职 讗诇讗 讘旨讜止谞址讬执讱职 (讘专讻讜转 住讚.) 讜讚讜讗讙 讛讬讛 诪讞专讬讘 讛注讜诇诐 讘转讜专转讜 讜谞讜转抓 讛讘谞讬谉 讜讞讜抓 诇讗讜转讬讜转 砖旨讉指驻指讛 讬砖 讗讜转讬讜转 转旨讜止抓 砖讛讜讗 诇砖讜谉 谞转讬爪讛 讜讝讛讜 砖讗诪专 转讜专转讜 讛讬转讛 '诪执砖旨讉指驻指讛 讜职诇址讞讜旨抓' 讻诇讜诪专 注讜砖讛 谞转讬爪讛 讛专诪讜讝讛 讞讜抓 诇讗讜转讬讜转 砖驻讛.
讗讜 讬讜讘谉 讞讜抓 诇讗讜转讬讜转 砖旨讉指驻指讛 讬砖 爪侄讜侄转 砖讛讜讗 诇砖讜谉 爪讜讜转讗 讻讬 诇讜诪讚 诇爪讜讜转讗 讘注诇诪讗 讜讗讬谞讜 诇砖诐 砖诪讬诐.
讗讜 讬讜讘谉 讘住"讚 砖旨讉指驻指讛 [385] 讙讬诪讟专讬讗 砖讈职讻执讬谞指讛 [385] 讜讞讜抓 诪诪讚讜专 讛砖讻讬谞讛 讬砖 诪讚讜专 讛拽诇讬驻讜转 讜砖诐 讛讬转讛 讟专讜驻讛 转讜专转讜 讘讞诇拽讜 砖诇 讟讜专祝.



诪址讗讬 讚旨执讻职转执讬讘 "讜职讬执专职讗讜旨 爪址讚旨执讬拽执讬诐 讜职讬执讬专指讗讜旨 讜职注指诇指讬讜 讬执砖讉职讞指拽讜旨" 讘旨址转旨职讞执讬诇旨指讛 讬执专指讗讜旨 讜旨诇职讘址住旨讜止祝 讬执砖讉职讞植拽讜旨 (转讛诇讬诐 谞讘, 讞). 谞专讗讛 诇讬 讘住"讚 讚讗诪专讜 专讘讜转讬谞讜 讝"诇 (砖讘转 住讙.) 诇诪讬讬诪讬谞讬诐 讘讛 讗讜专讱 讗讬讻讗 讜讻诇 砖讻谉 注讜砖专 讗讘诇 诇诪砖诪讗讬诇讬诐 砖讗讬谉 诇讜诪讚讬诐 诇砖诪讛 诇讬讻讗 讗讜专讱 讬诪讬诐 (诪砖诇讬 讙, 讟讝) 讜诇讻谉 讛讞讻诪讬诐 讛爪讚讬拽讬诐 讻砖专讗讜 讘转讞讬诇讛 砖讞讟讗 讚讜讗讙 讜诇讗 讛讙讬谞讛 注诇讬讜 转讜专转讜 砖诇讗 讬讞讟讗 讻诪讜 砖讗诪专讜 专讘讜转讬谞讜 讝"诇 (住讜讟讛 讻讗.) 注诇 讛转讜专讛 讗讙讜谞讬 诪讙谞讗 讜讗爪讜诇讬 诪爪诇讗 诪谉 讬爪专 讛专注 讬专讗讜 诇注爪诪诐 讻讬 讞砖讘讜 砖讙诐 注诇讬讛诐 诇讗 转讙讬谉 讛转讜专讛 诪谉 讛讬爪专 讛专注 讚诇讗 讬讚注讜 砖讛讬讛 诇讜诪讚 转讜专讛 砖诇讗 诇砖诪讛 讜诇讻讱 诇讗 讛讙讬谞讛 注诇讬讜 诪谉 讬爪专 讛专注 讗讱 讗讞专 砖专讗讜 砖诪转 讘讞爪讬 讬诪讬讜 讛讘讬谞讜 讜讬讚注讜 讘讝讛 砖诇讗 讛讬讛 诇讜诪讚 转讜专讛 诇砖诪讛, 讻讬 诇诪讬讬诪讬谞讬诐 讘讛 砖诇讜诪讚讬诐 诇砖诪讛 讗讬讻讗 讗讜专讱 讬诪讬诐 讗讘诇 诇诪砖诪讗讬诇讬诐 砖诇讜诪讚讬诐 砖诇讗 诇砖诪讛 诇讬讻讗 讗讜专讱 讬诪讬诐, 讜讻讬讜谉 讚讬讚注讜 砖讛讬讛 诇讜诪讚 砖诇讗 诇砖诪讛 讗讝 砖讞拽讜 讻讬 注转讛 讛讘讬谞讜 讛讟注诐 砖诇讗 讛讙讬谞讛 注诇讬讜 诪谉 讬爪专 讛专注 讚讗讬谉 讛转讜专讛 诪讙谞讗 讜诪爪诇讛 诪谉 讬爪专 讛专注 讻讬 讗诐 专拽 转讜专讛 砖诇讜诪讚 讛讗讚诐 诇砖诪讛 讜讗诐 讻谉 讛诐 砖诇讜诪讚讬诐 转讜专讛 诇砖诪讛 诪讙讬谞讛 注诇讬讛诐 诪谉 讬爪专 讛专注 讜诇讻谉 砖讞拽讜.



诪址讗讬 讚旨执讻职转执讬讘 "讞址讬执诇 讘旨指诇址注 讜址讬职拽执讗侄谞旨讜旨 诪执讘旨执讟职谞讜止 讬止专执砖讈侄谞旨讜旨 讗值鈥徶咀�" (讗讬讜讘 讻, 讟讜). 谞专讗讛 诇讬 讘住"讚 讛讟注诐 讚拽专讬 诇转讜专讛 讘砖诐 讞址讬执诇 讻讬 讛讬讗 谞拽谞讬转 讘诪"讞 诪注诇讜转 讻诪讜 砖讗诪专讜 专讘讜转讬谞讜 讝"诇 讘讘专讬讬转讗 讚讗讘讜转 (诪砖谞讛 讗讘讜转 讜, 讜) 讻诪谞讬谉 讞址讬执诇. 讜讗诪专 讘指旨诇址注 讜诇讗 讗诪专 讗指讻址诇 讻讬 讘指旨诇址注 讘讛驻讜讱 讗转讜讜谉 '注诇讘' 砖注砖讛 注诇讘讜谉 诇转讜专讛 讻诪讜 砖谞讗诪专 讛转谞讗 (诪砖谞讛 讗讘讜转 讜, 讘) 讗讜止讬 诇指讛侄诐 诇址讘职旨专执讬旨讜止转 诪值注侄诇职讘旨讜止谞指讛旨 砖侄讈诇 转旨讜止专指讛, 讜注诇讘 砖注住拽 讘讛 讘驻讬讜 讗砖专 讟诪讗讜 讘诇砖讜谉 讛专注 讜砖驻讱 讘讜 讚诪讬诐.



讗指诪址专 诇职驻指谞指讬讜 "诪执讘旨执讟职谞讜止 讬讜止专执讬砖讈侄谞旨讜旨 讗值志诇" (讗讬讜讘 讻, 讟讜). 驻讬专砖 专砖"讬 讝"诇 讗诇 转诪转讬谉 诇讜 注讚 砖转砖转讻讞 讗诇讗 转诪讛专 讜转砖讻讞谞讜 谞专讗讛 诇讬 讘住"讚 注诇 驻讬 诪讛 砖讗诪专 讛专诪"讝 [讛专讘 诪砖讛 讝讻讜转] 讝"诇 讻讬 讝讜"谉 [讝注讬专 讜谞讜拽讘讗] 讚拽诇讬驻讛 砖讛诐 驻诇讜谞讬 讜驻诇讜谞讬转 谞拽专讗讬诐 '讗直诇执讬诇执讬诐' 讜注诇讬讛诐 谞讗诪专 讻执旨讬 讻指旨诇 讗直诇止讛值讬 讛指注址诪执旨讬诐 讗直诇执讬诇执讬诐 (转讛诇讬诐 爪讜, 讛) 讜注诇 讝讛 讗谞讜 诪转驻诇诇讬诐 讜职讛指讗直诇执讬诇执讬诐 讻指旨专讜止转 讬执讻指旨专值转讜旨谉 诇职转址拽值旨谉 注讜止诇指诐 讘职旨诪址诇职讻讜旨转 砖址讈讚址旨志讬.
讜讬讚讜注 讬砖 讬爪专 讛专注 谞诪砖讱 诪谉 讝讻专 讚拽诇讬驻讛 讜讬砖 讬爪专 讛专注 谞诪砖讱 诪谉 谞讜拽讘讗 讚拽诇讬驻讛 讜注讜谉 砖驻讬讻讜转 讚诪讬诐 讝讛 谞注砖讛 注诇 讬讚讬 讬爪专 讛专注 讛谞诪砖讱 诪谉 讝讻专 讚拽诇讬驻讛 讻讬 讛讝讻专 讚拽诇讬驻讛 讛讜讗 讛专讜爪讞 讻谞讜讚注 讗讘诇 注讜谉 砖诇 讝谞讜转 讜注讜谉 砖诇 诇砖讜谉 讛专注 注诇 讬讚讬 讬爪专 讛专注 砖讛讜讗 诪谞讜拽讘讗 讚拽诇讬驻讛 讚注诇讬讛 讗诪专 砖诇诪讛 讛诪诇讱 注"讛 诇职讛址爪执旨讬诇职讱指 诪值讗执砖指旨讈讛 讝指专指讛 诪执谞指旨讻职专执讬指旨讛 讗植诪指专侄讬讛指 讛侄讞直诇执讬拽指讛 (诪砖诇讬 讘, 讟讝) 讜讻谉 讗诪专 谞止驻侄转 转执旨讟止旨驻职谞指讛 砖执讉驻职转值讬 讝指专指讛 讜职讞指诇指拽 诪执砖侄旨讈诪侄谉 讞执讻指旨讛旨 (诪砖诇讬 讛, 讙) 讜讘注诇 诇砖讜谉 讛专注 讗诪专讬讜 诪讞诇讬拽 讜讞诇拽 诪砖诪谉 讞讻讜 砖诪讟注讬诐 讚讘专讬讜 讻讚讬 砖讬转拽讘诇讜. 讜诇讻谉 拽诇诇诐 讚讜讚 讛诪诇讱 注"讛 讜讗诪专 讬址讻职专值转 讛殖' 讻指旨诇 砖执讉驻职转值讬 讞植诇指拽讜止转 (转讛诇讬诐 讬讘, 讚).
讜诇驻讬 讝讛 讚讜讗讙 砖讛讬讛 诇讜 砖谞讬 诪讬谞讬 注讜谞讜转 讗讞讚 砖驻讬讻讜转 讚诐 砖砖驻讱 讚诐 讛讻讛谞讬诐 讜专爪讞 讗讜转诐 讜讙诐 讛讬讛 诇讜 诇砖讜谉 讛专注 讘砖驻转讬 讞诇拽讜转 讗砖专 讚讘专 注诇 讚讜讚 讛诪诇讱 注"讛 讜注诇 讗讞讬诪诇讱 诇驻谞讬 砖讗讜诇.
谞诪爪讗 讛讬讛 诇讜 讬爪专 讛专注 诪爪讚 驻诇讜谞讬 讜讬爪专 讛专注 诪爪讚 驻诇讜谞讬转 砖谞拽专讗讜 '讗直诇执讬诇执讬诐' 讜讬讚讜注 讻讬 讛砖讻讞讛 讘讗讛 诪谉 驻诇讜谞讬 讜驻诇讜谞讬转 砖讛诐 诪拽讜专 讛砖讻讞讛 讘专 诪讬谞谉 讜诇讻谉 谞专诪讝讜 讘诪讬诇讜讬 讗讜转讬讜转 '讚旨讜止讗值讙' 讻讝讛 讚诇"转 讜讗"讜 讗诇"祝 讙讬诪"诇 砖讬砖 讘诪诇讜讬 讗讜转讬讜转 '讗直诇执讬诇执讬诐' 砖讛诐 讝讜"谉 [讝注讬专 讜谞讜拽讘讗] 讚拽诇讬驻讛 砖谞拽专讗讜 '讗直诇执讬诇执讬诐' 砖诪讛诐 讘讗讛 讛砖讻讞讛 讘专 诪讬谞谉, 讜讛诐 诪拽讜专 讛砖讻讞讛 讜讛诐 专诪讜讝讬诐 '讘旨职讘执讟职谞讜止 砖讈侄诇 讚旨讜止讗值讙' 专爪讜谞讜 诇讜诪专 讘转讜讱 讜讘讟谉 砖诇 讗讜转讬讜转 砖诪讜, 讜诇讝讛 讗诪专 '诪执讘执旨讟职谞讜止 讬讜止专执砖侄讈谞旨讜旨 讗值志诇' 转诪讛专 诇讛砖讻讬讞讜 讗转 讛转讜专讛 注诇 讬讚讬 讗诇讬诇讬诐 砖讛诐 专诪讜讝讬诐 讘讘讟谞讜.



砖讈侄讛指讬指讛 住讜止驻值专 砖讈职诇砖讈 诪值讗讜止转 讛植诇指讻讜止转 驻旨职住讜旨拽讜止转 讘旨职诪执讙职讚旨指诇 讛址驻旨讜止专值讞址 讘旨址讗植讜执讬专. 谞专讗讛 诇讬 讘住"讚 讛讟注诐 砖讛砖讬讙 砖诇砖 诪讗讜转 讛诇讻讜转 驻住讜拽讜转 砖讛诐 讻诪谞讬谉 讬爪专 [300] 诇专诪讜讝 讗祝 注诇 驻讬 砖讛砖讬讙 讘诇讬诪讜讚讜 砖诇砖 诪讗讜转 讛谞讝讻专 砖讛诐 诪住驻专 讬爪专 诇讗 讛讜注讬诇讜 诇讛讙讬谉 注诇讬讜 诪谉 讛讬爪专 诪驻谞讬 砖讛讬讛 诇诪讜讚讜 砖诇讗 诇砖诪讛.
讜讛谞讛 讘讬讗讜专 '诪执讙职讚旨指诇 讛址驻旨讜止专值讞址 讘旨址讗植讜执讬专' 讻转讘 讛专诪"讛 讝"诇 讘砖诐 专讘讬谞讜 讛讗讬 讙讗讜谉 讝"诇 讻讬 诪砖谞讛 讛讬讗 讘讗讛诇讜转 (诪砖谞讛 讗讛诇讜转 讚, 讗) 诪讙讚诇 砖注讜诪讚 讘讗讜讬专 讟讜诪讗讛 讘转讜讻讜 讻诇讬诐 砖讘注讘讬讜 讟讛讜专讬谉 讟讜诪讗讛 讘注讜讘讬讜 讻诇讬诐 砖讘转讜讻讜 讟讛讜专讬谉 专讘讬 讬讜住讬 讗讜诪专 诪讞爪讛 注诇 诪讞爪讛 讜讻讜' 讗诇讜 注拽专讬诐 讙讚讜诇讬诐 砖讬讻讜诇讬谉 讚讜讗讙 讜讗讞讬转讜驻诇 讜讻讬讜爪讗 讘讛谉 诇讛诪爪讬讗 讘讛谉 住驻讬专讜转 讜注谞驻讬诐 讜注谞驻讬 注谞驻讬诐 讜讻讜' 讜讝讛 砖讛讜讗 讘讗讜讬专 讛讜讗 注诇 讬讚讬 诪注砖讛 谞住 讗讜 讘砖诐 讗讜 注诇 讚专讱 砖诪注诪讬讚讬谉 讗转 讛讘专讝诇 讘讗讘谉 砖讜讗讘转 讛谞拽专讗转 '诪讙谞讬讟住' 注讚 讻讗谉 讚讘专讬讜.
讜讗谞讬 讗讜诪专 讗讬谉 诪讚讘专讬诐 讘讛诇讻讜转 诪专讜讘讜转 讘讚讘专 讛谞注砖讛 注诇 讬讚讬 谞住 讗讜 讘砖诐 讗讱 谞专讗讛 讻讬 诪讛 砖谞诪爪讗 讘讝诪谉 讛讝讛 诪讙讚诇 驻讜专讞 讘讗讜讬专 砖拽讜专讬谉 (诪专讻讘 讗诇 讛讜讜"讗) 讛注砖讜讬 讜诪转讜拽谉 注诇 驻讬 讞讻诪讛 谞驻诇讗讛 讗祝 注诇 驻讬 砖讝讛 谞转讞讚砖 诪讻诪讛 砖谞讬诐 讛谞讛 讘讜讚讗讬 讛讬讛 诪爪讜讬 讘讬讚 讛专讗砖讜谞讬诐 拽讜讚诐 讝诪谉 讚讜讗讙 讜讗讞讬转讜驻诇 讜讙诐 讗讞专讬讛诐 讜讗驻砖专 砖讛讬讛 讙诐 讻谉 讘讚讜专讜转 讛转谞讗讬诐 讗诇讗 砖讗讞专 讻讱 谞砖转讻讞讛 讞讻诪讛 砖诇 讛诪讙讚诇 讛讝讛 讜讞讝专 讜谞转讞讚砖 注诇 讬讚讬 讞讻诪讬 讗讬专讜驻讗 讜讘讝诪谉 讛拽讚诪讜谉 砖讛讬讛 诪爪讜讬 讝讛 讗爪诇诐 谞转讞讚砖 讘诪爪讬讗讜转 讛诪讙讚诇 讛讝讛 讗爪诇 讚讜讗讙 讜讗讞讬转讜驻诇 砖诇砖 诪讗讜转 讛诇讻讜转 讛谉 讘注谞讬谉 讛谞讜讙注 诇讟讜诪讗讛 讜讟讛专讛 讻诪讜 砖讗诪专讜 讘诪砖谞讛 讚讗讛诇讜转 讛谞讝讻专 讛谉 讘注谞讬谉 讛谞讜讙注 诇讛诇讻讜转 砖讘转 讘讻谞讬住讛 讜讬爪讬讗讛 讜讛讜砖讟讛 讜转讞讜诪讬谉 讛谉 讘注谞讬讬谞讬诐 讗讞专讬诐 讗砖专 讛诐 讘谞讜讬讬诐 注诇 住驻讬拽讜转 讛谞讜驻诇讬诐 讘诪讙讚诇 讜住讱 讛讻诇 砖诇 诪讬谞讬 讛讛诇讻讜转 讛诪讛 砖诇砖 诪讗讜转.



讗指诪址专 专指讘指讗: 专职讘讜旨转指讗 诇职诪执讘旨指注值讬 讘旨指注值讬 讘旨执砖讈职谞值讬 专址讘 讬职讛讜旨讚指讛 讻旨讜旨诇旨值讬 转旨职谞讜旨讬值讬 讘旨谞职讝执讬拽执讬谉 讜址讗植谞址谉 拽指讗 诪址转职谞执讬谞址谉 讟讜旨讘指讗 讘旨职注讜旨拽职爪执讬谉. 讬砖 诇讛讘讬谉, 讟注谞讛 讙讚讜诇讛 讟讜注谉 专讘讗 讘讝讛 讜转拽砖讬 诇专讘讬 讗诪讬 诪讗讬 住诇拽讗 讚注转讬讛 诇砖讘讞诐 讘讚讘专 讝讛? 讜谞专讗讛 诇讬 讘住"讚 讚专讘讬 讗诪讬 诇讗 讘讗 诇砖讘讞诐 讗诇讗 讘讗 诇讛讜讚讬注 讗讬讱 讛讬讜 讞讻诪讬诐 讙讚讜诇讬诐 讜诇讗 讛讙讬谞讛 注诇讬讛诐 转讜专转诐 诇讛爪讬诇诐 诪谉 讛讞讟讗, 诇讻讱 讛讜讚注谞讜 砖讛讬讛 诇讛诐 讗专讘注 诪讗讜转 住驻讬拽讜转 讜诇讗 谞驻砖讟 诇讛诐 讞讚 诪谞讬讬讛讜. 讜讝讛 转讬诪讗 讗讬讱 讞讻诪讬诐 讙讚讜诇讬诐 砖讻诪讜转诐 诇讗 讬讛讬讜 讬讻讜诇讬诐 诇讛砖讬讙 住讘专讛 诇驻砖讜讟 讜诇转专抓 讞讚 诪讻诇 讛讗专讘注 诪讗讜转?! 讜讙诐 讗讬讱 讗转专诪讬 住讱 讙讚讜诇 讻讝讛 砖讛讜讗 讗专讘注 诪讗讜转 诇讗 驻讞讜转 讜诇讗 讬讜转专?
讗讱 讬讚讜注 讻讬 讛住讟专讗 讗讞专讗 讬砖 诇讛 讗专讘注 诪讗讜转 讻讜讞讜转 砖诇 专注 讘住讜讚 讜职讛执谞值旨讛 注值砖指讉讜 讘指旨讗 讜职讗址专职讘址旨注 诪值讗讜止转 讗执讬砖讈 注执诪旨讜止 (讘专讗砖讬转 诇讙, 讗) 讜讬讚讜注 讻诇 拽讜砖讬讗 砖讗讬谉 诇讛 转讬专讜抓 讜讻诇 讘注讬讗 砖讗讬谉 诇讛 驻砖讟讛 讛住讬讘讛 讛讬讗 诪讞诪转 转讙讘讜专转 讛拽诇讬驻讜转 砖讗讬谉 诪谞讬讞讬诐 讗转 讛讗讚诐 诇讛砖讬讙 讛转讬专讜抓 讜诇讛砖讬讙 讛驻砖讟讛 讜谞砖讗专 讛讚讘专 转诇讜讬 讜注讜诪讚 讜诇讻谉 讬砖 讘转诇诪讜讚 讻诪讛 拽砖讬讜转 讜讻诪讛 讘注讬讜转 讚诇讗 讗砖转讻讞 诇讛讜 驻转专讬 讜讗住讬拽讜 讘转讬拽讜 注讚 讝诪谉 讛讙讗讜诇讛 砖转诪讞讛 讛拽诇讬驻讛 讜讗讝 讬诪爪讗 诇讛诐 驻转专讬 诇讻讜诇讛讜 拽讜砖讬讜转 讜诇讻讜诇讛讜 讘注讬讜转 讜讻讗砖专 专诪讝讜 讛诪驻专砖讬诐 讝"诇 讘专讗砖讬 转讬讘讜转 '转讬拽讜' 砖讛讜讗 专爪讜谞讜 诇讜诪专 '转砖讘讬 讬转专抓 拽讜砖讬讜转 讜讘注讬讜转' 讜诇讻谉 讚讜讗讙 讜讗讞讬转讜驻诇 砖砖诇讟讛 讛拽诇讬驻讛 讘转讜专转诐 诪讞诪转 讞讟讗诐 讗转专诪讬 诇讛讜 讗专讘注 诪讗讜转 讘注讬讜转 讻谞讙讚 讗专讘注 诪讗讜转 讻讜讞讜转 讚拽诇讬驻讛 砖诇讗 讛讬讜 讬讻讜诇讬诐 诇驻砖讜讟 讗驻讬诇讜 讞讚 诪谞讬讬讛讜 诪讞诪转 转讙讘讜专转 讛拽诇讬驻讛 注诇讬讛诐 讘专 诪讬谞谉. 讜讝讜 讛讬转讛 讻讜谞转 专讘讬 讗诪讬 砖讘讗 诇讛讜讚讬注谞讜 讘讚讘专讬诐 讗诇讜 注谞讬谉 讝讛 讜诇讜诪专 讗诇 转转诪讛 讗讬讱 诇讗 讛讙讬谞讛 注诇讬讛诐 转讜专转诐? 讻讬 诪讗讞专 砖砖诇讟讛 讛拽诇讬驻讛 讘转讜专转诐 诇讻讱 诇讗 讛讙讬谞讛 注诇讬讛诐.



诇止讗 讛植讜指讛 住指诇职拽指讗 诇职讛讜旨 砖讈职诪址注职转旨职转指讗 讗址诇旨执讬讘旨指讗 讚旨职讛执诇职讻职转指讗 讚旨执讻职转执讬讘 "住讜止讚 讛殖' 诇执讬专值讗指讬讜" (转讛诇讬诐 讻讛, 讬讚). 谞专讗讛 诇讬 讘住"讚 专讗砖讬 转讬讘讜转 '住讜止讚 讬职讬指 诇执讬专值讗指讬讜' 诇住"讬 砖讛讜讗 '诇职驻讜旨专职拽指谞指讱职 住址讘址旨专执讬转 讬职讬指' 砖讛讜讗 转专讙讜诐 砖诇 诇执讬砖讈讜旨注指转职讱指 拽执讜执旨讬转执讬 讛殖' (讘专讗砖讬转 诪讟, 讬讞) 讜住讜驻讬 转讬讘讜转 '住讜止讚 讛殖' 诇执讬专值讗指讬讜' 讛讜"讚 讛讜讗 讛讜止讚 讚讗专讬讱 砖诪诪谞讜 谞砖讬讙 讛讞讻诪讛 讘讙讗讜诇讛 讛注转讬讚讛 诇讛讬讜转 讘讘"讗 [讘诪讛专讛 讘讬诪讬谞讜 讗诪谉] 砖转讛讬讛 讘讝讻讜转 砖诪注转转讗 讗诇讬讘讗 讚讛诇讻转讗.



诇止讗 诪值转 讚旨讜止讗值讙 注址讚 砖讈侄砖旨讈指讻址讞 转旨址诇职诪讜旨讚讜止, 砖讈侄谞旨侄讗直诪址专: "讛讜旨讗 讬指诪讜旨转 讘旨职讗值讬谉 诪讜旨住指专 讜旨讘职专止讘 讗执讜旨址诇职转旨讜止 讬执砖讈职讙旨侄讛" (诪砖诇讬 讛, 讻讙). 谞专讗讛 讚讘专 讝讛 谞专诪讝 讘诪讬诇讜讬 砖诪讜 砖讛诐 讚诇"转 讜讗"讜 讗诇"祝 讙讬诪"诇 讚讗讜转讬讜转 讛诪讬诇讜讬 讛诐 '讗讜诇转 驻诇讙讬诐' 讻诇讜诪专 注诇 讬讚讬 讗讜诇转 砖讛讬转讛 讘讜 谞注砖讬转 转讜专转讜 驻诇讙讬诐 诇砖讜谉 讘诇讘讜诇 砖谞转讘诇讘诇讛 讜谞讞诇拽讛 诪诪谞讜 讻诪讜 讘职讬指诪指讬讜 谞执驻职诇职讙指讛 讛指讗指专侄抓 (讘专讗砖讬转 讬, 讻讛) 砖谞转讘诇讘诇 诇砖讜谞诐 砖诇讗 讬讻讬专讜 讗讬砖 砖驻转 专注讛讜 讜讚讜诪讛 诇讝讛 讗诪专讜 专讘讜转讬谞讜 讝"诇 (住谞讛讚专讬谉 注讗.) 讜旨拽职专指注执讬诐 转址旨诇职讘执旨讬砖讈 谞讜旨诪指讛 (诪砖诇讬 讻讙, 讻讗) 讛讬砖谉 讘讘讬转 讛诪讚专砖 转讜专转讜 谞注砖讬转 诇讜 拽专注讬诐 拽专注讬诐, 讻讬 谞砖讻讞转 诪诪谞讜 讘专 诪讬谞谉.



砖讈职诇砖讈指讛 诪址诇职讗植讻值讬 讞址讘旨指诇指讛 谞执讝职讚旨址诪旨职谞讜旨 诇讜止 诇职讚讜止讗值讙. 谞专讗讛 讛讟注诐 讘砖讘讬诇 砖讞讟讗 讘诇砖讜谉 讛专注 砖砖拽讜诇 讻谞讙讚 砖诇砖讛 注讘讬专讜转 注讘讜讚讛 讝专讛 讙讬诇讜讬 注专讬讜转 砖驻讬讻讜转 讚诪讬诐 讜讗诪专讜 专讘讜转讬谞讜 讝"诇 (注专讻讬谉 讟讜:) 诇讬砖谞讗 转诇转讗 拽讟讬诇 转诇转讗. 讜讻讬讜谉 砖砖拽讜诇 讻谞讙讚 砖诇砖讛 注讘讬专讜转 谞诪爪讗 讘诪住驻专 诇砖讜谉 讛专注 谞讞砖讘 诇讜 砖讞讟讗 讘注讘讜讚讛 讝专讛 讜讙讬诇讜讬 注专讬讜转 讜砖驻讬讻讜转 讚诪讬诐 讜诇讻谉 讘专讗 砖诇砖讛 诪砖讞讬转讬诐 讗讞讚 诪注讜谉 注讘讜讚讛 讝专讛 讜讗讞讚 诪注讜谉 讙讬诇讜讬 注专讬讜转 讜讗讞讚 诪注讜谉 砖驻讬讻讜转 讚诪讬诐 讜讗讜转诐 砖诇砖讛 诪诇讗讻讬 讞讘诇讛 讗砖专 讘专讗 讗讜转诐 讛诐 谞讝讚诪谞讜 诇讛注谞讬砖讜 讘砖诇砖讛.
讗讜 讬讜讘谉 谞讝讚诪谞讜 诇讜 砖诇砖讛 讘砖讘讬诇 讻讘讜讚讜 砖诇 讚讜讚 讛诪诇讱 注"讛 讗砖专 砖诪讜 诪砖讜诇砖 讘砖诇砖 讗讜转讬讜转. 讗讬 谞诪讬 讘砖讘讬诇 砖注砖讛 注诇讘讜谉 诇转讜专讛 砖谞拽专讗转 讗讜专讬讬谉 转诇讬转讗讬 (砖讘转 驻讞.).



讚旨讜止讗值讙 讜址讗植讞执讬转讜止驻侄诇 诇止讗 专指讗讜旨 讝侄讛 讗侄转 讝侄讛, 讚旨讜止讗值讙 讘旨执讬诪值讬 砖讈指讗讜旨诇 讜址讗植讞执讬转讜止驻侄诇 讘旨执讬诪值讬 讚指讜执讚. 讜讚讗讬 讛讬讛 讻讱 诇讟讜讘转 讚讜讚 讛诪诇讱 注"讛 砖诇讗 讬诇讞诪讜 注诪讜 砖谞讬诐 讘讬讞讚 讜拽砖讛 诇讛谞爪诇 讜讛谞讛 讗讞讬转讜驻诇 讛讜讗 讛讬讛 讗讜讬讘 讛砖谞讬 诇讻讱 谞拽专讗 讗讞讬 转讜驻诇 专爪讜谞讜 诇讜诪专 讗讞讬讜 砖诇 讚讜讗讙 砖转讬驻诇 注诇 讚讜讚 讛诪诇讱 注"讛 讜注爪讛 专注讛 砖诇讜 讛讬转讛 拽砖讛 诪谉 讚讜讗讙 诇讻讱 谞讞住专 砖谞讛 讗讞转 诪讬诪讬讜 砖诇 讚讜讗讙 讻讬 讝讛 诇"讚 讜讝讛 诇"讙.



讘旨址转旨职讞执诇旨指讛 拽职专指讗讜止 [讚旨指讜执讚 诇址讗植讞执讬转讜止驻侄诇] "专址讘旨讜止", 讜旨诇职讘址住旨讜止祝 "讞植讘值讬专讜止" 讜旨诇职讘址住旨讜止祝 "转旨址诇职诪执讬讚讜止" (转讛诇讬诐 谞讛, 讬讚). 专诪讝 诇讚讘专 讜址讬指旨诪指转 转侄旨专址讞 讘职旨讞指专指谉 (讘专讗砖讬转 讬讗, 诇讘) 转侄旨专址讞 '转诇诪讬讚 专讘 讞讘专' 讘职旨讞指专指谉 砖讞谞拽 注爪诪讜 讜诪转 讜砖诇砖讛 转讜讗专讬诐 讗诇讜 谞专诪讝讜 讘砖诐 讗植讞执讬转讜止驻侄诇 砖讛讜讗 讗讜转讬讜转 '讗址讞址转 讬执驻旨讜止诇' 讜讛讬讬谞讜 讗址讞址转 专讗砖讬 转讬讘讜转 '讗诇讜祝 讞讘专 转诇诪讬讚'.





讘讗专 砖讘注

讘转讞诇讛 讬讜砖讘 讛拽讘"讛 讜讚讜讗讙 砖诪讗 讜讻讜'. 讚专讱 诪砖诇 讗诪专 讻谉 讜讘诪讚专砖 讚专讬砖 讘注谞讬谉 讗讞专 谞砖转谞讛 砖诪讜 讚讜讬讙 讗诪专 诇讜 砖讗讜诇 谞转驻住转 讻讚讙 讗转讛 讛诇砖谞转 注诇 谞讜讘 注讬专 讛讻讛谞讬诐 讗转讛 讛专讜讙 讗讜转诐:



讘诪讙讚诇 讛驻讜专讞 讘讗讜讬专 讻讜'. 讘注专讜讱 注专讱 讙讜讝诪讗 讻转讜讘 讚讙讜讝诪讗 讛讜讗:



讻讜诇讛讜 转谞讜讬讬 讘谞讝讬拽讬谉 讻讜'. 谞"诇 诇讬转谉 讘' 讟注诪讬诐 诇诪讛 讻讜诇讛讜 转谞讜讬讬 讘谞讝讬拽讬谉 讚讜拽讗 讗讞讚 诪砖讜诐 讚转谞谉 讘住讜祝 诪住讻转 讘讘讗 讘转专讗 讛专讜爪讛 砖讬讞讻讬诐 讬注住讜拽 讘讚讬谞讬 诪诪讜谞讜转 砖讗讬谉 诇讱 诪拽爪讜注 讘转讜专讛 讬讜转专 诪讛谉 讜讛谉 讻诪注讬谉 讛谞讜讘注 讻讜' 讜讛砖谞讬 诪砖讜诐 讚讗诪专讬谞谉 讘驻专拽 讛诪谞讬讞 讗诪专 专讘 讬讛讜讚讛 讛讗讬 诪讗谉 讚讘注讬 诇诪讛讜讬 讞住讬讚讗 诇拽讬讬诐 诪讬诇讬 讚谞讝讬拽讬谉 专讘讗 讗诪专 诪讬诇讬 讚讗讘讜转 讻讜'. 讜诪住讻转 讗讘讜转 诪住讚专 谞讝讬拽讬谉 讜讛诇讬诪讜讚 诪讘讬讗 诇讬讚讬 诪注砖讛 讛诇讻讱 诇讗 讛讜讛 注讬拽专 讻诇 讛诇讬诪讜讚 砖诇讛谉 讗诇讗 讘住讚专 谞讝讬拽讬谉:



讜讗谞谉 拽讗 诪转谞讬谞谉 讘注讜拽爪讬谉 讟讜讘讗 讻讜'. 讘住"讗 讙专住讬谞谉 讜讗谞谉 拽讗 诪转谞讬谞谉 讘砖讬转讗 住讚专讬:



讛讗砖讛 砖讻讜讘砖转 讬专拽 讘拽讚讬专讛 讻讜'. 驻专砖"讬 诇讗 讗砖讻讞转讬讛 讘诪住' 注讜拽爪讬谉 谞专讗讛 诪讚讘专讬讜 砖讛讬讛 讻转讜讘 讘住驻专讜 讜讻讬 讛讜讛 诪讟讬 专讘 讬讛讜讚讛 讘注讜拽爪讬谉 讛讗砖讛 砖讻讜讘砖转 讜讻讜' 讜讻诪讜 砖讻转讜讘 讘住驻专讬诐 砖讘讬讚讬谞讜 讘驻专拽 诪讬 砖诪转讜 讜讘驻专拽 住讚专 转注谞讬讜转 讗诇讜 讜砖诐 讘驻专拽 诪讬 砖诪转讜 驻专砖"讬 讛讗砖讛 砖讻讜讘砖转 讬专拽 讘拽讚讬专讛 讜讻讜' 诪砖谞讛 讛讬讗 讘诪住讻转 注讜拽爪讬谉 讜讗谞讬 讗讜诪专 砖讟注讜转 讛讜讗 讻讬 诇讗 讛讬讛 讜诇讗 谞讘专讗 讛讱 诪砖谞讛 讘诪住讻转 注讜拽爪讬谉 讗诇讗 讘诪住讻转 讟讛专讜转 讘驻专拽 砖谞讬 讜讗讬讚讱 诪砖谞讛 讝讬转讬诐 砖讻讘砖谉 讘讟专驻讬讛谉 讛讬讗 讘诪住讻转 注讜拽爪讬谉 讘驻专拽 砖谞讬 讜讻谉 驻专砖"讬 讘驻专拽 住讚专 转注谞讬讜转 讗诇讜 讗诇讗 砖讻转讜讘 砖诐 讘砖讘讜砖 讜讟注讜转 讛诪注转讬拽讬诐. 讜诪讛 砖讛拽砖讜 讛转讜住驻讜转 讘驻专拽 诪讬 砖诪转讜 注诇 驻专砖"讬 诪转讬砖讘 讬驻讛 诪转讜讱 驻讬专讜砖 专讘讬谞讜 砖诪砖讜谉 讘驻讬专讜砖 讛诪砖谞讬讜转 讛诇诇讜 讚讜拽 讜转砖讻讞 讜讗讬谉 讻讗谉 诪拽讜诐 诇讛讗专讬讱:



讜讗讞讚 砖驻讬讝专 注驻专讜 讘讘转讬 讻谞住讬讜转 讜讘讘转讬 诪讚专砖讜转. 谞专讗讛 诇讬 讛讟注诐 诪砖讜诐 讚讗诪专讬谞谉 讘驻"拽 讚专"讛 驻讜砖注讬 讬砖专讗诇 讬讜专讚讬谉 讘讙讬讛谞诐 讜谞讚讜谞讬谉 讘讛 讬"讘 讞讚砖 讜诇讗讞专 讬"讘 讞讚砖 讙讜驻谉 讻诇讛 讜谞砖诪转谉 谞砖专驻转 讜专讜讞 诪驻讝专转谉 讜谞注砖讬诐 讗驻专 转讞转 讻驻讜转 专讙诇讬 讛爪讚讬拽讬诐 讜讗祝 注"讙 讚讛转诐 诪讬讬专讬 转讞转 讻驻讜转 专讙诇讬 讛爪讚讬拽讬诐 讘讙谉 注讚谉 诪"诪 讝讛 讛专砖注 诇讗 讝讻讛 诇讻讱 诇讛注砖讜转 讗驻专 转讞转 讻驻讜转 专讙诇讬 讛爪讚讬拽讬诐 讘讙谉 注讚谉 讜讛诪砖讻讬诇 讬讘讬谉:





诪专讗讬转 讛注讬谉

讗诇讗 讛拽讘"讛 诇讘讗 讘注讬 讜讻讜'. 讚讛诇讘 诪诇讱 讘讗讬讘专讬诐 讜注讬拽专 讛注讘讜讚讛 诇讛' 讘诇讘. 讜讛谞讛 专讘讬诐 砖讟"讜 讜讛诐 诪转谞讞诪讬诐 讜讗讜诪专讬诐 专讞诪谞讗 诇讘讗 讘注讬. 讜诪住讜讙讬讗 讝讜 诪讜讻讞 讚讗讚专讘讗 讬砖 诇讛爪讟注专 诪讗讚 注诇 讝讛 讚讛专讬 专讘讗 讙讚讜诇 讛讚讜专 讚讛诇讻转讗 讻讜讜转讬讛 讜讛讜讛 诪转谞讬 转诇讬住专 诪转讬讘转讗 讘注讜拽爪讬谉 讜讛讬讛 讗讜诪专 讚专讘 讬讛讜讚讛 讻讬 砖诇讬祝 讞讚 诪住讗谞讗 讗转讬 诪讟专讗 讜讗讬谞讛讜 爪讜讞讬 讜诇讬转 讚诪砖讙讞 讜谞转谉 讟注诐 讚专讞诪谞讗 诇讘讗 讘注讬 讜专讘 讬讛讜讚讛 诇讘讜 砖诇诐 诇注讘讜讚转 讛' 诪砖讗"讻 讗讬谞讛讜 讞"讜 讜讝讛 诪注谞讜转谞讜转讜. 讛讗 诪讬讛讗 诇诪讚谞讜 讚讛讗 诪讬诇转讗 讚专讞诪谞讗 诇讘讗 讘注讬 讛讜讗 讚讘专 讞诪讜专 诪讗讚 诇注讘讜讚 讛' 讘诇讘 砖诇诐 讘诇讬 砖讜诐 驻谞讬讛 讻诇诇. 讜诪讛 砖讗讜诪专讬诐 讛注讜诇诐 砖讙讜 讘专讜讗讛 讻讬 讛讜讗 注讬拽专 讬拽专 诪讗讚 诪讗讚. 讜讗诐 专讘讗 讛讬讛 诪转讗讜谞谉 注诇 讝讛 讚诇讗 讝讻讛 诇诪讚专讙讛 讝讜 讗谞谉 注诇讜讘讬讗 诪讛 谞注谞讛 讜诪讛 谞讗诪专 讜讗讬谉 爪专讬讱 诇讛讗专讬讱 讚讛讚讘专 诪讘讜讗专 谞讙诇讛. 讜讗驻砖专 讚讝讛 专诪讝 转讞诇转 讛转讜专讛 讜住讜驻讛 讘讬转 讘专讗砖讬转 诇诪讚 讬砖专讗诇 诇讘 讚注讬拽专 讛转讜专讛 讜讛诪爪讜讛 诇讘 讜讻诪砖"讛 讜诇注讘讚讜 讘讻诇 诇讘讘讻诐. 讜讗驻砖专 诇专诪讜讝 专讞诪谞讗 诇讘讗 讘注讬 (讬砖 讙讬专住讗 讝讜) 专讞诪谞讗 专诪讝 诇拽讘"讛 诪讚转 讛专讞诪讬诐 诇讘讗 诪' 讘注讬 讜讝讛 注诇 讬讚讬 讛诪砖讻转 注住诪"讻 讙讬诪讟专讬讗 专诇"讘 专"转 专讞诪谞讗 诇讘讗 讘注讬 讙诐 讘注讬 注"讻 讬' 住讜讚 讛讞讻诪讛 讘住讜讚 讗讞讜转讬 讘转 讗讘讬 讜讗"砖 讛讛讬"讘:

讚讗专讞讘"讗 讗诪专 专' 住讬诪讗讬 讙' 讛讬讜 讘讗讜转讛 注爪讛 讗诇讜 讛谉 讘诇注诐 讜讻讜'. 讛讻讬 讗诪专讜 讘住讜讟讛 讚祝 讬"讗 讜讻转讘 注诇讛 诪讛专"讬诪讟 讘讚专砖讜转讬讜 专讬砖 驻专砖转 砖诪讜转 讜爪诇"注 讚讗诪专讬谞谉 讘讞诇拽 诇"讙 砖谞讬诐 讛讜讛 讘诇注诐 讞讙讬专讗 讜讻讜' 注"砖 讜砖诪注转讬 诪砖讬讙 注诇 讛专讘 讚诇讗 讝讻专 诪"砖 专砖"讬 讻讗谉 讘讚祝 讝讛 注"讘 讗讛讛讬讗 讚讘专 诇"讙 讚专"讞 诇讬转 诇讬讛 讚专' 住讬诪讗讬 讚讗诪专 讙' 讛讬讜 讘讗讜转讛 注爪讛 讜讻讜'. 讜转讜 讬砖 诇讛专讙讬砖 注诇 讛专讘 讚诪拽砖讬 讜专诪讬 诪讗讬 讚讗诪专讜 讘住讜讟讛 注诐 诪"砖 讘驻专拽讬谉 讜诇讗 讛讬讛 爪专讬讱 诇讛专讞讬拽 注讚讬讜 讻讬 砖谞讬 讛诪讗诪专讬诐 讛诐 讘讚祝 讝讛. 讜讗讞专 讝诪谉 专讘 专讗讬转讬 砖讛专讘 讬砖专砖 讬注拽讘 讘住讜讟讛 讛砖讬讙 注诇 诪讛专"讬诪讟 诪诇砖讜谉 专砖"讬 注"砖 讚祝 拽诇"讗:


讜注讚讬讬谉 诇讗 谞讗住专 讬讬谉 砖诇 讙讜讬诐. 诪讻讗谉 讛讘讬讗 专讗讬讛 讛专诪讘"诐 讝"诇 讘住驻专 讛诪爪讜转 诇讗讜讬谉 拽爪"讘 讚讬讬谉 谞住讱 讗住讜专 诪谉 讛转讜专讛 讜讛专诪讘"谉 讛砖讬讙 注诇讬讜 讘讗讜专讱. 讜讛专讘 讘讗专 砖讘注 讬讬砖讘 讚讙诐 讛专诪讘"诐 住讘专 讚注诇 住转诐 讬讬谞谉 讛讚讘专讬诐 讗诪讜专讬诐 讗诇讗 讚诪讬讬转讬 专讗讬讛 讚讗诇诪诇讗 讬讬谉 谞住讱 讗住讜专 讚讗讜专讬转讗 诇讗 讛讬讜 讗讜住专讬诐 住转诐 讬讬谞谉 讻讬讬谉 谞住讱 诪诪砖 注讻"讚 讜讛专讜讗讛 讚讘专讬 讛专诪讘"诐 砖诐 讘注讬谞讬讜 讬专讗讛 讚诪驻专砖讛 讘讬讬谉 谞住讱 诪诪砖. 讜转讜 讗诐 讻讜谞转 专讗讬转讜 讻讚驻讬专砖 讛专讘 讘"砖 诪讗讬 砖讬讗讟讬讛 诇讛讝讻讬专 住讜讙讬讬谉 讜讛专讬 专讗讬讛 讝讜 讛讬讗 讘讻诇诇讜转 诪住转诐 讬讬谞谉 砖讛讞诪讬专讜 讘讜 讻讬讬"谞. 讜讻讘专 讘诪讙讬诇转 讗住转专 砖诐 讜讘住驻专 讚讘专讬 讗诪转 讘拽讜谞讟专住 讚祝 爪"讗 讛诇讬爪讜 讘注讚 讛专诪讘"诐. 讜诪讬讛讜 讙诐 讛专诪讘"谉 诪讜讚讛 砖讛讜讗 诪谉 讛转讜专讛 讜讻"讻 讘讞讬谞讜讱 住讬诪谉 拽讬"讘 讜讘住驻专 讚讬谞讗 讚讞讬讬 诇讗讜讬谉 拽诪"讞:


讗诪专 专讘 砖拽讬讬诪讜 讘讜 讚' 诪讬转讜转 讜讻讜'. 驻讬专砖"讬 转诇讗讜讛讜 讜讛爪讬转讜 讗砖 转讞转 讛爪诇讬讘讛 讜讞转讻讜 专讗砖讜 讜谞驻诇 诇转讜讱 讛讗砖 讜讻讜' 讜讛拽砖讛 诪讛专砖"讗 讚讛住拽讬诇讛 讜讛砖专讬驻讛 讛讬讜 诇讗讞专 诪讜转讜 讙诐 讗讬谉 讝讛 讚讬谉 砖专讬驻讛 讗诇讗 讘驻转讬诇讛 砖诇 讗讘专 讜讻讜' 讜诇讻谉 驻讬专砖 砖讛讬讜 诪拽讬讬诪讬诐 住拽讬诇讛 砖专讬驻讛 讞谞拽 讜诪谞讬讞讬谉 讘讜 讞讬讜转 讜讻讜' 注"砖 讜讻讚讘专讬 专砖"讬 讗诪专讜 讘讘"专 驻专砖讛 住"讛 注诇 讬拽讬诐 讗讬砖 爪专讜专讜转 砖拽讬讬诐 讘讜 讚' 诪讬转讜转 讘"讚 讛讘讬讗 拽讜专讛 谞注爪讛 讘讗专抓 讜拽砖专 谞讬诪讗 讜注专讱 注爪讬诐 讜讛拽讬驻谉 讙讚专 讜诪讚讜专讛 诇驻谞讬讛 讜谞注抓 讛讞专讘 讘讗诪爪注 讜讛爪讬转 讛讗讜专 讜讻讜' 讜谞转诇讛 讘拽讜专讛 讜谞讞谞拽 拽讚诪转讜 讗砖 谞驻住拽讛 谞讬诪讗 谞驻诇 诇讗砖 拽讚诪转讜 讞专讘 讜谞驻诇 注诇讬讜 讙讚专 讜谞砖专祝. 讜讬砖 拽爪转 砖讬谞讜讬 讘讬谉 讝讜 诇诪"砖 专砖"讬. 讗诪谞诐 谞转讞讜讜专讜 讚讘专讬 专砖"讬 砖讝讛 拽专讜 诇讬讛 专讝"诇 砖谞转拽讬讬诐 讘讜 讚' 诪讬转讜转:

(拽讜 专注"讘) 诇讚讬讚讬 讞讝讬 诇讬 驻谞拽住讬讛 讚讘诇注诐 讜讛讜讛 讻转讬讘 讘讬讛 讜讻讜'.鈥斪愖� 讗驻砖专 诇讛注诇讜转 注诇 讛讚注转, 砖讘诇注诐 讘注爪诪讜 讻转讘 讻谉 讘注爪诐 讬讚讜. 讗诇讗 砖讛驻谞拽住 讛讝讛 讛讜讗 转讜诇讚讜转 讘诇注诐 砖讻转讘 讗讬讝讛 住讜驻专, 讜讛注转拽转 住驻专 讝讛 讘讗 诇讬讚讬 爪讚讜拽讬 讝讛.

